
Trahadonan di APA ta tene accion di protesta 


Dialuna mainta dilanti ed- 
ificio di Aruba Ports Au- 
thority (APA), un grupo 
di trahado cu ta miembro 
di sindicato Federacion 
di Trahadonan di Aruba 
(FTA) a bay den accion pa 
protesta algun decision cu 
gerencia di e compania ta 
tumando cu ta perhudica 
nan. 


Shopsetward di FTA, Ryan 
Giel tabata presente na e sitio 
y a splica na medionan di co- 
municacion local cu e sindi- 
cato a caba di sali di negocia- 
cion cu APA y cu tabatin dife- 
rente palabracion cu a wordo 
haci na mesa, pero aworaki e 
palabracionnan ey ta wordo 
cambia y esaki ta pone cu e 
trahadonan ta haya desconfi- 
ansa riba e shopstewardnan. 


El a menciona cu mirando 
loke ta pasando nan a manda 
diferente carta, cu no a wordo 
contesta di biaha y despues di 
algun tempo, e shopsteward- 
nan a tuma e decision pa bay 
papia cu e miembronan per- 
sonalmente y esaki a resulta 
den un walkout. 


El a indica cu den e departa- 
mento di keho di FTA, APA 
ta e compania cu tin mas 
keho riba dje den e ultimo 
tempo. El a remarca cu tin 
biaha e kehonan ta bay asina 
leu cu no tin otro solucion cu 
no ta bay corte cu nan. 


El a sigui splica cu tin dife- 
rente problema y cu e hen- 
denan riba tereno, specifica- 
mente esnan cu ta traha riba 
lama, ta conseha pa sigui ley 


maritimo, pero cu pasobra 
e compania kier spaar placa 
nan ta bisa cu nan mester 
subi lama cu menos hende. 
Tambe tin keho tambe cu ta 
kita dianan di vakantie y no ta 
pone nan back. 


E shopsteward a agrega cu e 
trahadonan ta sinti tambe cu 
nan no por yega cerca geren- 
cia pa papia di e problemanan 
pasobra gerencia ta keda riba 
un solo punto y no ta habri 
niun porta pa purba papia y 
busca un solucion. 


Un di e puntonan esencial cu 
ta riba mesa y cu ta den dis- 
cusion aworaki ta cu a wordo 
bisa cu pa subi lama, pa bay 
cierto cantidad di miya leu, 
mester bay cu tanto hende. 
E trahadonan cu ta traha riba 
lama pa hopi tempo sa e tra- 
bao, ta duna conseho pa subi 
lama, pero no ta wordo scu- 
cha. 


El a indica cu a bin un mo- 
mento cu en berdad por draai 
e luga cu menos hende, pero 
si algo mester pasa y un hen- 
de bira malo, mester di otro 
persona pa reemplasa e per- 
sona ey y sigui draai e trabao 
normal. Pero si no tin sufici- 
ente hende full e tripulacion 
por core peliger. 


Tin ley, y experiencia di e 
trahadonan tambe ta bisa cu 
mester haci e cosnan di cierto 
manera, pero gerencia, pa de- 
seo di spaar placa, ta manda e 
hendenan riba lama cu me- 
nos hende, cual no ta sigur pa 
e trahadonan. 


Cambionan den ley di Kiesverordering aproba cu 15 voto na fabor y 4 contra 


Dialuna 13 di mei, Par- 
lamento di Aruba, den 
reunion publico a trata 
cambionan den e ley di 
Kiesverordering. E ley aki, 
despues di desertacionnan 
di 
Parlamentarionan 
y 
entrega di varios mocion, 
pa un rato despues di 3or 
di atardi a keda aproba 


cu 15 na fabor y 4 contra. 
Dos persona cu no tabata 
presente ta Parlamentario 
Benny Sevinger y Parla- 
mentario Marisol Tromp. 


Prome Minister Evelyn Wev- 
er-Croes durante e reunion 
a duna un splicacion amplio 
riba e dos cambionan cu a 


wordo proponi y tambe a 
contesta e diferente pregun- 
tanan di e Parlamentarionan. 


Cambio den kiesregister 
E prome tin di haci cu e pro- 
teccion di privacidad di tur 
ciudadano di Aruba. Den e 
ley actual, partidonan politico 
por haya ful e kiesregister cu 
tur informacion di e votado. 
Esaki ta contene e fecha di 
nacemento, pais unda e per- 
sona a nace, su adres y ken 
mas ta biba na e adres y otro 
informacion di e ciudadano. 
Prome Minister ta remarca 
cu a base di tratado y desar- 
oyonan internacional no por 
sigui duna e informacionnan 
personal di un persona y e ley 
cu a wordo trata y aproba ta 
pa hancra esaki y stop di duna 
e informacion aki. 


Entregamento y 
condicionnan di listanan 
digital 
E di dos cambio den e ley di 
e Kiesverordering tin di haci 
cu entregamento di listanan 
digital di e candidatonan y 
e condicionnan cu mester 
cumpli cune. Dia di entrega 
lista, e partido por scoge si ta 
entrega e lista fisicamente na 
Censo of manda e lista digi- 
talmente via e-mail. 


Prome Minister ta remarca 
cu durante e tratamento di e 
ley den Parlamento, Partido 
Accion 21 y Partido AVP a 
trece un serie di amienda pa- 
dilanti y akinan a splica nan 
cu e amiendanan cu nan a 
presenta ta trata di cambi- 
onan grandi y pa esey mes- 


ter cana e procedura di busca 
conseho entre otro na Raad 
van Advies, Electorale Raad 
of Censo y nan no a haci 
esaki den tur caso. Prome 
Minister a recomenda e par- 
tidonan pa cuminsa cu un 
ley di iniciativa ya cu esey ta 
e derecho constitucional di 
cada parlamentario. E parti- 
donan tawatin obhecion cu 
esaki ya cu nan tawata kier pa 
nan amienda ta parti di e ley 
pero Parlamento den su gran 
mayoria a desaproba e amien- 
danan aki. 


“Mi ta gradici Parlamento pa 
a sostene e cambionan den e 
ley aki teniendo cuenta asina 
cu e proteccion di privaci- 
dad di cada ciudadano di nos 
pais”, Prome Minister a ex- 
presa. 


LOCAL A3 


Diamars 14 mei 2024 
Corte a cuminsa trata apelacion di caso Avestruz 


Ayera den Corte di Apela- 
cion a cuminsa cu e trata- 
mento di apelacion di 
caso Avestruz, na unda 
sospechoso principal ta 
ex-minister y actual parla- 
mentario di fraccion AVP, 
Benny 
Sevinger. 
Ayera 
mainta a scucha e prome 
testigo y despues di mer- 
dia a sigui cu e di dos tes- 
tigo. Segun planificacion 
di corte ta programa pa 
tratamento di e caso ter- 
mina otro siman diaran- 
son. 


Segun informacion di portal 
Noticia Cla, e prome tes- 
tigo scucha den e caso aki 
tabata Sra. I. Dammers, ken 
ta miembro di management 
team di Directie Infrastruc- 
tuur en Planning (DIP). 


Abogado David, representan- 
do sospechoso Sevinger, a 
solicita pa scucha e testigo aki 
den nomber di su cliente y a 
cuminsa cu e proceso di in- 
terogacion. Despues di abo- 
gado Kock, un di e tres hues 
cu ta trata e caso aki a interoga 
Sra. Dammers y por ultimo a 
toca turno di Ministerio Pu- 
blico (OM). 


E portal ta indica cu e hues 
primeramente a establece e 
relacion entre Dammers y e 


sospechoso Sevinger, si esaki 
tabata un relacion personal y/ 
of di trabao, cual Dammers 
a desmenti ambos caso. A 
puntra e testigo si e ta famia, 
si tin relacion familiar y/of di 
trabao y di nobo Dammers a 
desmenti ambos caso. 


Abogado Kock a haci un to- 
tal di 16 pregunta na e testigo 
Dammers, cual tabata de- 
pende di e progreso di e re- 
spuestanan di e testigo. 


Segun Noticia Cla ta señala, 
e intencion di abogado Kock 
tabata pa sa kico Dammers 
su envolvimento tabata den 
e proceso di expansion di 
Holiday Inn hotel, a traves 
di e compania conoci como 
‘Presine Estates’, compania 
cu ta pertenece na Sr. Alfred 
Lowenstein. 


E motibo pa esaki, e portal 
ta indica, ta pasobra parti di 
e caso ta trata e proyecto aki, 
unda cu e minister e tempo 
ey, sospechoso Sevinger, su- 
puestamente lo a ricibi regalo 
y fabor como intercambio pa 
otorgamento di e permiso pa 
e proyecto di expansion di 
e hotel en cuestion cu mas 
camber. 


For di e contestanan di Dam- 
mers, durante e interogacion, 


a saca afo cu e tabatin conoce- 
mento di e proyecto aki, aun- 
ke cu ta trata di un proyecto 
cu a tuma luga basta tempo 
pasa, na aña 2015. Dammers 
ta sigura cu tabatin docu- 
mentacion ariba e cambio di 
e destinacion di e erfpacht. 


Durante e interogacion a 
purba wak si e testigo por a 
confirma of desmenti kico 
tabata DIP su participacion 
den e caso aki, y mas impor- 
tante ainda, kico tabata e rol 
di e minister en cuestion e 
tempo ey, esta e sospechoso 
Sevinger. 


E noticiero ta sigui indica 
cu e testigo a ricibi pregun- 
tanan ariba e documentacion, 
como tambe e peticion di 
e permiso di e proyecto aki 
y na ken esaki tabata dirigi, 
na cual Dammers a contesta 
cu e “no ta corda”. Tambe a 
purba constata si e peticion 
pa e proyecto aki tabata algo 
‘inusual’, pero Dammers a 
contesta, esaki no tabata e 
caso, pasobra segun el a bisa, 
cambio di destinacion di un 
tereno no ta algo ‘inusual’. 


Tambe a puntra e testigo 
Dammers si minister di 
Turismo e tempo ey tabata 
envolvi den e proyecto aki 
di expansion di e hotel, riba 


cual el a bolbe indica cu “e no 
ta corda”. Algo cu e el men- 
ciona cu si e ta corda ta cu 
tabatin documento di confir- 
macion cu e la pasa notario, 
pero cu e no por a corda kico 
tabata e decision final di go- 
bierno ariba e esaki. 


E portal local a remarca cu 
algo cu a hala atencion du- 
rante e interogacion ta cu 
segun Dammers, su colega 
F. Abath, miembro di e man- 
agement team, tabatin un en- 
volvimento mas grandi cu e 
parti aki, pasobra tabata trata 
di un proyecto comercial y cu 
esaki tabata su colega su area 
di experticio. 


Mester menciona cu den e 
caso inicial, F. Abath tambe 
tabata riba e lista di sospecho- 
sonan, pero a keda liber di 
cualkier acusacion. 


NoticiaCla a sigui indica cu 
e abogado di sospechoso Se- 
vinger, Sr. Kock, a keda in- 
sisti pa Dammers duna un 
splicacion di su envolvim- 
ento exacto den proyecto aki, 
y si e tabatin contacto tambe 
cu abogadonan. Dammers a 
ripiti cu ta algo cu a sucede 
hopi tempo pasa y cu e taba- 
tin contacto cu su colega, F. 
Abath, ariba e ubicacion di e 
tereno, pero cu e no ta corda, 
atrobe, e detayenan, subray- 
ando atrobe cu colega Abath 
ta esun cu tabata envolvi den 
esaki. 


E testigo splica cu e no por 
confirma si e minister e tem- 
po ey, sospechoso Sevinger, 
tabata envolvi den henter e 
proyecto aki, ni con hopi. 
Na e momento ey, e abo- 
gado a purba di establece of 
elimina cualkier tipo di sos- 
pecho ariba si Sevinger tabata 
envolvi personalmente den e 
casonan aki. 


Ta menciona cu Dammers 
a bisa cu loke e minister en 
cuestion e tempo ey si tabata 
haci, tabata busca informa- 
cion di casonan en general, 
pero no di contenido specif- 


ico di casonan specifico, algo 
cu e minister ta liber pa haci 
di casonan den DIP, cu ta cay 
bao di dje. 
Riba pregunta di hues despu- 
es tocante si DIP tabatin con- 
tacto cu e minister ariba e 
caso aki, Dammers a bisa cu 
e no tabata sa, pero cu si esaki 
tabata e caso mes, lo mester 
tabata cu Sr. Abath. 


Hues a puntra tambe si e 
testigo tabatin contacto cu 
tercer partido, y cu si e mes a 
haci negociacion cu Prestine 
Properties, na cual Dammers 
a bolbe indica cu e no ta cor- 
da, pero cu no ta algo fuera di 
normal cu partidonan ta pa- 
pia cu otro durante un pro- 
ceso asina y cu por ta e caso 
en berdad cu tabatin papia- 
mento cu tercer partidonan. 


NoticiaCla 
ta 
señala 
cu 
despues hues a laga Dam- 
mers lesa un e-mail den cor- 
te, cual e testigo a admiti cu el 
a skirbi, den cual basicamente 
el splica cu e la haya pregunta 
y e la contesta. El a menciona 
cu e tabatin cierto duda riba 
cierto punto di e proceso, 
pero el a aclaria cu esey tabata 
su opinion personal, entre 
nan, si e proyecto ta corecto 
pa wordo ehecuta manera cu 
e ta wordo pidi. 


Den un parti di e pregunta a 
puntra Dammers si e tabata 
di acuerdo cu mester a pro- 
longa e tempo cu a duna na 
e compania pa por a ehecuta 
e expansion pasobra e tempo 
pa haci esaki lo a vence. El a 
contesta cu e no por a corda 
si e acuerdo a wordo haci of 
no of si a para esaki. 


Por ultimo, fiscal di OM a 
puntra Dammers si e tabata 
sorprendi cu a aproba e per- 
miso aki, na cual Dammers a 
contesta no, ya cu no tabatin 
discusion. El a bisa cu no ta- 
bata den su tarea pa ehecuta 
esaki y cu el a asumi cu tur 
cos lo a bay bon pasobra su 
colega tabatin experencia cu 
esaki. 

Miguel Mansur (ACCION21) ta presenta tres amienda pa modernisa 
nos leynan electoral 


Eleccion regular y liber ta 
e base di un democracia cu 
ta permiti votado dicidi e 
direccion y futuro di nan 
pais. Resultado di eleccion 
ta representa e voz di pueb- 
lo y ta importante pa e voz 
ey resona mas duro, claro 
y puro posibel. A traves di 
eleccion, pueblo ta scoge 
su representantenan cu lo 
dicidi con nan placa lo ser 
gasta y cu ki prioridad. 


Democracia ta traha unica- 
mente ora hende participa, 
p’esey ta importante pa sigura 
cu votado ta wak nan voto 
traduci den representacion, 
maneho di gobierno etc. Elec- 
cion ta sucede cada cuatro aña, 
dus ta importante pa e resul- 
tado electoral ser traduci mas 
husto posibel den represen- 
tacion. Cu esaki den mente, 
ACCION21 a presenta tres 
amienda pa modifica nos ley- 
nan electoral den reunion pu- 
blico 13 mei 2024. 
Segun un comunicado di Ac- 
cion21, e prome amienda ta 
cambia preferencia di ken ta 
drenta parlamento fe numera- 
cion di lista pa cantidad di voto. 
Na 2017, actual Minister Dan- 
gui Oduber a introduci e cam- 
bio di ley cu actual MinPres 
como co-iniciado. Ta lamen- 


tabel cu despues di 7 aña den 
gobierno cu MEP no a progresa 
e ley. Un peliger di e cambio di 
ley tabata cu un donante por in- 
fluencia politica door di spon- 
sor un candidato. Desde cu e 
ley di financiamento di partido 
politico a pasa, cada donante ta 
limita na un donacion di max- 
imo 20.000,- pa candidato dus 
e peliger no ta valido mas. En- 
cuestanan cientifico a mustra 
cu 89% di nos poblacion ta na 
fabor di e cambio pa esnan cu 
mas voto riba un lista progresa 
pa parlamento. E ta kita poder 
di e lider di partido y haci nos 
organisacionnan politico mas 


democratico door di duna e 
votado e poder di scoge ken 
riba un lista lo representa nan 
den parlamento. 


E di dos amienda ta regarda 
reforma nos sistema di reparti 
restzetels. Nos a copia e kies- 
verordening di Hulanda ca- 
minda restzetels ta representa 
menos di 1% di asiento den 
Tweede Kamer, na Aruba actu- 
almente ta 23,8% y na Corsou 
42,9%. Encontra un balans en- 
tre gobernacion stabiel y credi- 
bilidad di resultado electoral 
ta primordial pa futuro di nos 
democracia. Actualmente un 


mayoria di voto a traduci den 
un minoria di asiento den par- 
lamento, un resultado absurdo 
cu ta mina confiansa den po- 
litica y legitimidad di gober- 
nacion. E amienda ta adopta 
e sistema di BES caminda 
un partido cu a logra mas cu 
75% di kiesdeler lo por bin 
na remarca pa unicamente e 
prome restzetel. Despues cu 
tur partido a logra un restzetel 
partidonan cu a yega 50% di 
kiesdeler lo por bin na remarca 
pa un restzetel. Den debate 9 
juni 2021 lidernan di MEP y 
AVP hunto cu ocho otro lider 
di partido a expresa nan apoyo 
pa e cambio na reparticion di 
restzetel presenta. 


E tercer amienda ta pa introdu- 
ci pre-eleccion manera Corsou 
mirando cu e cantidad di par- 
tido participando den eleccion 
ta sigui crece. Tres partido na 
eleccion 2021 a saca menos voto 
cu firma necesario pa participa 
y nos a nota cu esnan cu no a 
cera firma e prome dos dianan 
no a yega cerca di un asiento. 
Pre-eleccion lo sosode dos si- 
man despues di entregamento 
di lista riba un diasabra y dia- 
domingo pa pueblo demostra 
cuanto sosten e partidonan no 
representa den parlamento ta 
conta cu. Na Corsou na 2021 


dies-seis partido a participa na 
pre-eleccion y ocho di nan a 
procede pa eleccion general. 
Faltando un sistema di voto 
alternativo, ta importante pa 
mas hopi voto posibel keda 
representa den parlamento. 
Tambe e ta reduci e peliger cu 
partidonan estableci ta manda 
nan sostenadonan firma pa par- 
tidonan nobo cu no lo cualifica 
mirando cu esaki lo beneficia 
nan den aumenta e cantidad 
di restzetels. 


Tocante e cambionan aki, 
prome minister Wever-Croes 
a comenta: “Partido Accion 21 
y Partido AVP a trece un serie 
di amienda padilanti y akinan a 
splica nan cu e amiendanan cu 
nan a presenta ta trata di cam- 
bionan grandi y pa esey mes- 
ter cana e procedura di busca 
conseho entre otro na Raad 
van Advies, Electorale Raad of 
Censo y nan no a haci esaki 
den tur caso. Prome Minister 
a recomenda e partidonan pa 
cuminsa cu un ley di iniciativa 
ya cu esey ta e derecho consti- 
tucional di cada parlamentario. 
E partidonan tawatin obhecion 
cu esaki ya cu nan tawata kier 
pa nan amienda ta parti di e ley 
pero Parlamento den su gran 
mayoria a desaproba e amien- 
danan aki.” 


Frecuencia di interupcion di coriente sembrando duda riba credibilidad di ELMAR NV 


Recientemente, riba rednan so- 
cial ciudadanonan di Aruba a 
expresa nan frustracion pa e fre- 
cuencia di interupcion di cori- 
ente na diferente bario y pa dife- 
rente motibo. Cada biaha, e com- 
pania di electricidad ta informa 
clientenan riba rednan social di e 
diferente suceso, pero cu paso di 
cada dia, e credibilidad di e com- 
pania ta bin den duda. 


“Continuamente nos ta sigura un 
suministro confiable di coriente na 
Aruba,” e compania ta indica den e 
seccion di “intro” riba su pagina di 
Facebook. Sinembargo, e realidad 
cu ciudadanonan ta bibando actual- 
mente ta diferente. 


Ayera merdia, tabata na un parti di e 
area di Seroe Blanco, Seroe Patrishi, 
Tanki Leendert y vecindario. Tabata 
pa motibo di “ta confrontando un 
problema den e distribucion di cori- 
ente,” ELMAR a indica sin duna mas 
splicacion. 


Diadomingo tabata turno di area di 
Oranjestad,Bushiri,Paardenbaai 
y 
vecindario. E biaha aki, e “causa di 
esaki ta otro blaas di helium cu ta 
drenta den nos red di coriente y tira 


esaki afo.” 
Y ni 24 ora prome cu esey, tabata ar- 
eanan di Cunucu Abao y Pos Abao a 
keda sin coriente. “E motibo di esaki 
ta un storing ariba un di e componen- 
tenan ariba nos red di distribucion.” 


Esey ainda no tabata ni e comien- 
so, pasobra e dia prome, areanan di 
Paradera Cumana Tanki Leendert, 
Papaya Nuñe, Seroe Patrishi,Seroe 
Blanco un parti a keda sin coriente. 
“E motibo di esaki ta un storing den 
un kabel subteraneo,” e compania a 
indica. 


Y diaranson siman pasa, Sabana Blan- 
co, Primavera, Paradera, Rooi Afo y 
vecindario a keda sin coriente, atrobe 
pa motibo di un blaas di helium cu a 
pega den e wairanan. E dia prome cu 
esey, tabata Palm Beach y Kamay cu a 
keda sin coriente, pa motibo cu awa 
a drenta e trafohuis despues di traba- 
onan di landscaping di un compania 
local. 


Y dialuna, tabata San Nicolas y Sava- 
neta cu a keda sin coriente, y ELMAR 
no a ni duna un motibo. “Nos ta con- 
frontando un problema den e distri- 
bucion di coriente den e areanan aki,” 
a bisa simplemente. 


Mientras cu ciudadanonan por ta 
consciente cu tin diferente accidente 
y problema cu por causa interup- 
cion di coriente na diferente bario, 
e frecuencia di e interupcionnan aki 
a cuminsa sembra duda entre pobla- 
cion local. Riba e ultimo post tocante 
interupcion di coriente ayera riba 
Facebook di ELMAR, usuarionan a 
expresa critica. 
“Paradera tres biaha den menos di un 
siman caba, diahuebs, diabierna y awe 
dialuna,” un a keha. 
“Ban serio si... esaki ta birando di 
mas. Hopi berguensa cu un isla asina 
popular cu turismo y ta "one happy 
island" tin asina hopi problema cu 
coriente ainda den 2024,” otro a ex- 
presa. “A para bira cos di tur dia.” 


“No ta NORMAL”, otro usuario a 
cuestiona. “Ta kico ta pasando tur dia 
ta diferente bario coriente tin di bay,” 
un mas a cuestiona. “Cada rato tin un 
cos. Sin ta auto cu ta ranca palo tur 
dia, awo ta blaas!” 


Y riba e post anterior di e storing di- 
asabra, usuarionan a cuminsa duda 
e veracidad di e declaracionnan di 
ELMAR: “Ta ultimo tempo helium 
balloon a bin na moda pa interumpi 
coriente. E n’ta zona sospechoso??” 


Otronan a agrega “cada rato mesun 
excuus,” “GANJAMENTO”, “Dicon 
tin tanto caso di helium blaas diripi- 
ente?”, y “Bin cu storia nobo, [please] 
pa nos kere...” 

9 mil hende extra ta… 
‘Cana kibra’ como turista...? 


Recientemente ministro encarga cu labor 
y integracion a anuncia cu sigur nuebe mil 
persona extra lo mester ta necesario pa yena 
e cuponan di trabao na e hotelnan cu ta bay 
habri proximamente. Te awor e reaccion riba e 
noticia no a encera e pregunta ta con e proceso 
aki lo mester cana. No ta trata solamente di e 
capacidad pa procesa tur e peticionnan aki na e 
departamentonan concerni, sino tambe di con 
lo permiti entrada di e personanan aki. 


Den e practica di mas di trinta aña nos por a 
mira cu no tabatin un proceso di reclutamento 
cu ta inicia den e pais di origen via un sistema 
di registracion a base di e necesidadnan 
registra. Loke a tuma lugar semper tabata cu e 
stranhero cu ta desea di traha, pa un parti tabata 
yega nos pais mientras cu e comunicacion cu 
e dunador di trabao a tuma lugar via famia o 
conocir cu ta – legalmente – na nos pais caba; 
den otro caso no tabatin comunicacion pero 
e persona di exterior ta na altura di e puesto 
vacante na e compania. 


Sin embargo, e experiencia ta tambe cu mayoria 
ta yega nos isla como turista y aki ta cuminza 
sondea kico tin na empleo cu por ta algo pa 
nan. Den hopi caso e empresa ta emplea nan 
tambe di biaha, sigur si tin urgencia grandi pa 
tal cupo di trabao keda cubri. Despues, ta bay 
cuminza cana e proceso pa logra un permiso 
pa tal persona. Esaki a pesar cu nos leynan 
ta stipula cu e stranhero ey mester ta den 
exterior wardando pa e haya sa cu su peticion 
pa residencia a keda acepta y debidamente 
procesa. Naturalmente esey a para bira un 
exigencia legal bashi, mirando e urgencia 
di empleo y e ineficacia di e aparato publico 
encarga cu e proceso. Nos autoridadnan a 
acepta en realidad cu ta asina e asuntonan ta 
bay, sin cu te awe tabatin un cambio positivo 
pa tramita e asuntonan aki di mihor forma. 


Awor anto e pregunta clave: nos ta bay sigui 
cu e mesun sistema mancaron aki, unda nos 
mester supone cu pa gran parti e nuebe mil 
personanan aki lo mester cana kibra como 
‘turista’ y pa ‘shop rond’ pa wak kico lo por 
tin pa nan? Parti di e contesta nos tin caba: e 
ministro concerni lo bisa cu e tin sigur mitar 
di e puestonan aki cu por cubri cu stranhero 
cu tin añanan largo indocumenta na nos 
pais. Algo en contra di esaki? Si y no. Cu ta 
reconoce e realidad di e presencia grandi di 
principalmente ciudadano Venezolano cu por 
lo pronto lo no conoce un situacion na nan 
pais cu ta permiti nan bolbe ta un cos, pero 
cu no ta actua consecuentemente yamando e 
cos na su nomber – amnistia – pero permiti 


e ministro concerni ehecuta un amnistia ‘de 
hecho’ sin ningun base legal no ta e manera. 


Pero cu no tin un situacion legaliza no ta e 
unico problema. Cu preocupacion nos ta 
mira cu e mero volumen di trabao cu mester 
maneha riba su mes ta trece presion unda, 
manera cu a pasa tanto biaha den pasado, 
ta habri porta pa corupcion. Banda di tur e 
personanan indocumenta presente caba lo tin 
miles mas cu mester drenta, supuestamente di 
e manera ya describi di ‘cana kibra’, haya trabao 
pa despues bay regla papel. E trabao cu ta bay 
montona na e departamentonan concerni lo 
conduci na un situacion di un cantidad grandi 
di empleado ilegal, cu no ta registra y por lo 
tanto no ta contribui na fondonan social y na 
caha di gobierno pasobra, asina leu cu nos ta 
mira awor, no tin e pasonan tuma pa mehora 
inspeccion y colaboracion riba tur tereno pa 
por cuminza minimaliza e consecuencianan di 
empleo fuera di ley. Y cu mas preocupacion 
ainda nos ta scucha cu e mandatario mes ta 
firma permiso. Pakico no ta simplemente laga 
esaki den man di e empleadonan publico cu ta 
encarga cu dirigi e departamentonan concerni? 
Den pasado e asunto di cu ministro ta 
firma a bay completamente robez, unda 
finalmente gobierno Hulandes a exigi cabez 
di e ministro cu tabata yena gran parti di su 
dia cu firmamento, envez di dedica tempo 
na e tantisimo tareanan cu un ministro tin. 
Finalmente gobierno di Aruba, di e mesun 
signatura aki, mester a yega na un solucion 
negocia cu Hulanda unda a kita e cartera di 
admision di stranhero di e mandatario en 
cuestion y el a bay pa su colega encarga cu 
infrastructura e tempo ey. Pa basta tempo 
despues e tarea aki no a bolbe na ministerio di 
husticia, na unda segun nos opinion e mester 
ta semper. Awor e coalicion actual a haya ta 
bon pa combina e tarea di labor y esun di 
extranjeria, cortando e responsabilidadnan 
bao di e ley di admision na dos y pone nan 
den man diferente. Esaki a duna problema 
caba, pa falta di claridad den e reparticion di 
tarea entre e ministro encarga cu husticia y e 
ministro encarga cu labor y integracion, pero 
den e caos cu por surgi awor esaki por bira mas 
grave ainda. 


Cu mas preocupacion ainda nos ta keda 
pasobra ni oposicion ta duna muestra di ta 
comprende cu laga e asunto aki asina no ta 
loke e pais mester. Y nos no a ni papia ainda di 
e otro problemanan cu ta sigui, manera: unda 
tur e hendenan aki mester bay biba...? Nos tin 
un parlamento pa atende e problemanan aki, 
of no? 

Marina Real ta intercepta den 4 dia mas cu un ton di cocaina den 
Region Caribe 


Zr.Ms. 
Groningen 
riba 
dianan 24 y 28 di april ul- 
timo a intercepta 2 trans- 
porte di droga den Region 
Caribe. 
Ambos Go-fast a keda des- 
cubri pa un avion di patruya 
Mericano, despues di cua 
Zr.Ms. Groningen a drenta 
den accion. Zr.Ms. Gronin- 
gen a pone curso pa bay na e 
go-fastnan y despues a lansa 
su botonan di intercepcion 
rapido cu tabatin a bordo 
Scuadron di Flota di Marina 
(Fleet Marine Squadron) y 
Destacamento di Aplicacion 
di Lei (LEDET) di Ward- 
acosta Mericano, segun un 
comunicado di prensa di Ma- 
rina Hulandes den Caribe. 
Durante e prome accion e 
sospechosonan no a entrega 
nan mes facilmente. Esey a 
sucede despues cu a dispara 


tironan di advertencia. Du- 
rante e di dos accion, esey 
no tabata necesario. E cuater 
sospechoso y e total di 1072 
kilo di cocaina a keda entre- 
ga na Wardacosta Mericano. 
Entretanto e droga a keda 
destrui y e sospechosonan lo 
keda persigui na Merca. 
Zr.Ms Groningen for di 


april 2024 ta activo atrobe 
den Region Caribe. E Barco 
di Marina Hulandes entre 
otro ta keda desplega pa op- 
eracionnan anti-droga den 
cooperacion diversifica cu 
Wardacosta di Merca y Ward- 
acosta Region Caribe Hulan- 
des. 


Persona deteni relaciona cu caso di contrabanda di hende cu a resulta 
den varios morto 


Unit mensenhandel en 
mensensmokkel (UMM) 
di 
Cuerpo 
Policial 
di 
Aruba a detene un homber 
ayera mainta relaciona 
cu e investigacion penal 
di un sucedido cu a tuma 
lugar na december ultimo 
caminda 
mas 
cu 
un 
persona a perde nan bida. 


Riba 
11 
di 
december 
2023 
mainta 
tempran 
Kustsurveillance a topa dos 
curpa sin bida na costa den 
cercania di Vader Piet. Den e 
siguiente dianan Kustwacht 
a haya dos curpa mas den 


awa. E sospecho ta cu e 
personanan aki a purba drenta 
Aruba ilegalmente via boto. 
Relaciona cu esaki UMM 
a cuminza un investigacion 
penal 
di 
e 
hendenan 
posiblemente envolvi den e 
caso di mensensmokkel aki. 


E 
persona 
deteni 
ayera 
mainta ta wordo sospecha 
di a yuda den e biahe di 
contrabanda den anochi di 
10 pa 11 di december 2023. 
E investigacion ta sigui y mas 
detencion no ta wordo exclui, 
segun OM a informa den un 
comunicado di prensa. 


Sra. Filomena Lopez a tuma despedida como presidente di Comision 
Condecoracion Real na Aruba 


Despues di hopi aña cu 
a fungi boluntariamente 
den 
e 
funcion 
di 
Presidente di Comision 
Condecoracion Real na 
Aruba, señora Filomena 
Lopez ta tuma despedida. 
Señora Natasha Anthony 
ta e presidente nobo. 


Conhuntamente 
cu 
e 
comision, Anthony a bishita 
Prome 
Minister, 
Evelyn 
Wever-Croes pa asina hunto 
gradici señora Filomena pa e 
servicio y dedicacion na algo 
asina importante. 


E comision di Condecoracion 
Real na Aruba ta ricibi tur 


proposicion cu ta wordo haci 
pa e ciudadanonan y ta wak si 
ta cumpli cu tur e rekisitonan 
y ta mira unda mester mas 
hustificacion pa substancia 
e proposicion. Despues di 
esaki e proposicion ta wordo 
manda 
Hulanda 
unda 
e 
organisacion 
di 
Kapittel 
voor de Civiele Orden ta 
tuma e decision si ta duna e 
condecoracion. 


Prome Minister ta remarca 
cu e comision na Aruba ta 
traha cu e personanan cu 
a haci e proposicion y ta 
purba mehora e proposicion 
mas tanto posibel. Esaki ta 
un trabao grandi y nan ta 


haci’e totalmente riba base 
boluntario y durante hopi 
aña Señora Filomena Lopez 
a guia e comision aki como 
presidente. “Nos ta gradici’e 
pa su trabou y ta dese’e tur 
cos bon y na señora Natasha 
Antony cu ta keda como e 
actual presidente y demas 
miembronan, mi ta desea nan 
hopi exito”, Prome Minister 
a expresa. 


E tanda di Condecoracion 
Real 2025 a cuminsa y 
formularionan ta disponibel 
na 
Bestuurskantoor, 
na 
Hulp 
Bestuurskantoor 
San Nicolas y na tur MFA. 
Tambe 
por 
download 
e 


formularionan 
for 
di 
e 
website di gobierno: www. 
gobierno.aw, www.overheid. 
aw, 
www.government. 
aw Ciudadanonan cu kier 


nomina un persona pa e 
condecoracion real, por yena 
tur dos formulario y entrega 
nan prome cu 31 di juli 2024. 

Hulanda: 
Dokternan ta preocupa di un “ola di diabetes” 


(NLTimes)—Segun 
cal- 
culacionnan publica pa 
Maastricht 
Universiteit 
ayera, un den cinco per- 
sona entre e edadnan di 40 
pa 74 aña actualmente tin 
pre-diabetes, un fase pre- 
liminario di diabetes tipo 
2 cu ta causa daño na e 
curpa inconscientemente. 
“Manera un asesino,” se- 
gun e Diabetes Fund. El a 
lansa un campaña contra e 
progreso di (pre)diabetes, 
incluyendo un test via su 
mesun website. 


Aproximadamente 1.1 miyon 
hende na Hulanda actual- 
mente tin prediabetes. “Y e 
cantidad ey ta creciendo. Casi 
mil hende ta ser diagnostica 
cu diabetes tipo 2 tur siman.” 
Pedriatanan tambe ta “au- 
mentando consulta cu mucha 
y hobennan cu tin e malesa of 
ta den e prome fasenan.” 


“Nos ta den un crisis di dia- 
betes. E cantidad di hende 


den riesgo di diabetes ta alar- 
mante,” segun dokter Diena 
Halbertsma, director di Dia- 
betes Fund. “Estudio ta mus- 
tra cu durante curso di ocho 
aña, 14 porciento di hende cu 
prediabetes ta desaroya dia- 
betes tipo 2. Esey ta aproxi- 
madamente 200,000 hende 
den e grupo di edad entre 40 
y 75 so.” 


Hende sa ta inconsciente di 
e riesgo cu nan ta core caba 
di diabetes tipo 2. Nan no ta 
ripara sintomanan pa hopi 
tempo y frecuentemente ta 
pensa cu nan ta come sufi- 
ciente saludable y cu nan ta 
“demasiado jong” pa haya e 
malesa. “Pa sa cu bo ta core 
riesgo ta crucial, mas prome 
cu bo ser diagnostica. Pa sa 
na tempo ta nifica cu bo por 
limita e daño y posiblemente 
preveni e malesa,” e fondo a 
bisa. 


E fondo ta kere cu ta impor- 
tante pa enfoca riba “test- 


mento di trempan pa asina 
hende Hulandes bira mas 
consciente di nan riesgo y 
por reduci esaki si ta posible.” 
Si bo sa na tempo si bo ta 
core riesgo, bo por preveni 
e malesa, manera e fondo a 
bisa. Y “hende cu prediabetes 
por reduci nan riesgo pa mita 


por medio di biba un estilo 
di bida saludable. Hasta si bo 
tin diabetes caba, un estilo di 
bida saludable por resulta den 
menos uso di medicamento y 
menos problema di salud.” 


Segun e organisacion, e no 
ta “posible mes pa biba bon” 


cu diabetes manera hende sa 
bisa. “Bo tin riesgo mas gran- 
di di problemanan di salud 
manera malesa cardiovascu- 
lar, fayo den riñon, y prob- 
lemanan cu wowo,” segun 
Halbertsma. 


Prome humano pa ricibi transplante di riñon di porco ta fayece 


(Reuters)—Un 
homber 
cu malesa terminal di ri- 
ñon cu na comienso di aña 
a bira e prome humano 
pa ricibi un riñon for di 
un porco geneticamente 
modifica a fayece, segun 
Massachusetts 
General 
Hospital na Boston a bisa. 


“E ekipo di transplante di 
Mass General ta tristo di e 


fayecimento inespera di Mr. 
Rick Slayman,” e hospital a 
bisa den un declaracion di- 
asabra. “Nos no tin ningun 
indicacion cu esaki tabata e 
resultado di su transplante 
recien.” 
Slayman, 62, di Weymouth, 
Massachusetts, a ricibi e 
transplante na maart den un 
operacion di cuatro ora cu e 
hospital a yama e tempo ey 


“un logro grandi den e es- 
fuerso pa provee mas organo 
disponible pa pashent.” 


“Nos famia ta tristo tocante 
e fayecimento di nos kerido 
Rick pero ta tuma gran con- 
suelo sabiendo cu el a in- 
spira hopi hende,” e famia 
di e pashent a bisa den un 
declaracion. Slayman a ricibi 
un transplante di un riñon 


humano na e mesun hospital 
na 2018 despues di shete luna 
riba dialisis, pero e organo a 
fracasa despues di cinco aña y 
e mester a reasumi tratamen- 
to di dialisis. 
E riñon tabata provee pa 
eGenesis 
di 
Cambridge, 
Massachussetts, for di un 
porco cu a ser geneticamente 
modifica pa kita gene dañino 
pa un ricibidor humano y 
agrega cierto gene humano 
pa mehora compatibilidad, 
segun e hospital. E compania 
tambe a desactiva virusnan cu 
ta ocasiona den porco cu tin 
un posibilidad pa infecta hu- 
manonan. 


Riñonnan for di porconan 
similarmente modifico pa 
eGenesis a ser transplante ex- 
itosamente den macaco cu a 
keda na bida pa un averahe di 
176 dia, y den un caso pa mas 
cu dos aña, e investigadonan 
a reporta na october den e re- 
vista Nature. 


Medicamentonan 
usa 
pa 
yuda preveni rechaso di e 
organo di porco pa e sistema 
immuun di hende a inclui 
un anticurpa experimental 
yama tegoprubart, desaroya 
pa Eledon Pharmaceuticals 
(ELDN. O), segun e hospi- 
tal. 


Segun e tracker di data, man- 
tene pa e United Network 
for Organ Sharing, mas cu 
100,000 hende na Merca ta 
warda un organo pa trans- 
plante, cu riñonnan den de- 
manda mas grandi. 


Ciruhanonan di NYU pre- 
viamente a conduci un trans- 
plante di riñon di porco den 
hendenan 
celebralmente 
morto. Ekipo di University 
of Maryland a transplanta 
un curason di porco geneti- 
camente modifica den un 
homber di 57 aña cu malesa 
di curason terminal, pero el a 
muri dos luna despues. 

Algemene Rekenkamer ta confirma cu Silvania ta manipula 


(CuraçaoChronicle) - E 
fraccion PAR a tuma nota 
di Algemene Rekenkamer 
(ARC) su analisis di e pre- 
supuesto pa aña 2022. E 
parlamentarionan di par- 
tido PAR ta bisa cu ARC 
simplemente ta confirma 
loke nan tin añanan largo 
ta adverti. 


Durante e debate di presu- 
puesto pa aña 2023, e frac- 
cion PAR a demostra cu e 
presupuesto no ta realistico, 
considerando e gastonan cu 
no a ilustra y e ganashi cu ta 
disminui for di impuesto di 
ingreso y salario. 


E coalicion (MFK y PMP) 


a ignora e situacion, a ataka 
PAR, a elogia nan minister- 
nan, tapa wowo pa realidad y 
sostene Silvania su maneho. 
ARC a confirma loke PAR tin 
aña largo ta bisa. 


Minister Silvania a gasta 315 
miyon mas cu loke Parlamen- 
to a keda di acuerdo cune y el 
a colecta 207 miyon menos di 
loke el a priminti. Awo ta cla 
na e comunidad con e Gabi- 
nete Pisas a financia e compra 
di Campo Alegre cu fondo pu- 
blico sin ningun tipo di moni- 
tor di Parlamento (coalicion). 


Ademas di tur esaki, e mesun 
minister a scoge pa ilegal- 
mente haci un excepcion di 


mas di 3 biyon den debe na 
impuesto di banconan y com- 
panianan miyonario. 


ARC a haci yamado na par- 
lamento pa bisti su armadura 
y monitor Minister Silvania. 
E parlamento su trabao no 
ta pa “elogia e Ministernan” 
sino di criticamente controla 
nan. PAR tin varios aña ta 
haci esaki, aunke e coalicion 
ta haciendo su miho trabao pa 
stroba esaki. 


“Despues di ARC su analisis, 
PAR a cuminsa compila un 
lista di pregunta pa e minis- 
ter. Ban mira si e coalicion ta 
sigui hunga wega of ta asumi 
nan personalidad, lanta di nan 


soño, cuminsa lesa documen- 
tonan y controla nan minis- 
ternan,” PAR su parlamentari- 
onan a declara den un comu- 
nicado di prensa. 


Na final, ta Parlamento su re- 
sponsabilidad pa cu e comuni- 
dad pa e maneho di e pais su 
presupuesto. 


Certificadonan boluntario den e ley di wega di placa nobo ta 
inaceptabel pa Bar Association 


(CuraçaoChronicle) - Tin 
partinan specifico di LOK 
cu Bar Association ta den 
desacuerdo cune. Un di 
e preocupacionnan ta cu 
e certificado otorga na e 
proveedornan di servicio 
manera abogadonan mes, 
e monitoreo y e castigo- 
nan ora cu un abogado di- 
cidi di aplicap a e tipo di 
certificado aki manera ta 
menciona den artikel 5-17 
di e ley. 


Esaki a ser treci dilanti pa Sra. 
Carine Jansch di Bar Associa- 
tion durante un presentacion 
pa establece e posicion di e 
entidad aki tocante e ley men- 
ciona. E organisacion ta kere 
cu tin obheccionnan, cual ya 
caba a ser expresa den varios 
carta dirigi na gobierno. 


Ademas, el a declara den un 
carta di januari, cu e directiva 
a menciona e acreditacion di 
abogadonan pa CGA. Sinem- 
bargo e minister di finanzas 
a responde pa medio di bisa 
cu e acreditacion a keda re- 
emplasa pa e certificado y cu 
esaki ta boluntario. Sinem- 
bargo, esaki ta simplemente 
inaceptabel pa e abogadonan, 
mirando cu e ta reintroduci 
un mecanismo pa control y 
evaluacion via un porta atras. 


Segun Sra. Jansch, CGA por 
otorga e certificado di servi- 
cio pa clientenan activo den 
weganan di placa online bao e 
proposicion. E aplicacion pa e 
certificado por ser considera 
si e aplicante tin e conoce- 
mento necesario, experiencia 
y calidad pa provee e servicio 
aki. 


Minister ta pidi transparencia di Animal Protection Curaçao den medio di 
preocupacionnan financiero 


(CuraçaoChronicle) 
- 
Den desaroyo recien, e 
Minister di GMN di Cor- 
sou Javier Silvania a trece 
dilanti preocupacionnan 
tocante e status operacio- 
nal y financiero di Animal 
Protection Curaçao Foun- 
dation (SDBC). 


E preocupacion aki ta bini 
for di e Minister su deseo pa 
claridad y responsabilidad for 
di e fundashon, causando un 
peticion pa un rapport finan- 
ciero comprensivo y bista to- 
cante plannan pa futuro. 
E Minister su yamado pa 
transparencia ta bini despues 
di anuncio di SDBC tocante 
e ceramento di e animal shel- 


ter na Parera, citando prob- 
lemanan financiero, riba nan 
di 75 aniversario. E decision 
aki ta restringi e fundashon 
su actividadnan na solamente 
sterilisacion y proyectonan 
di educacion, cual a causa cu 
Silvania a expresa preocupa- 
cion grave tocante e potencial 
di stroba servicionan di pro- 
teccion vital pa e bestianan. 


Di preocupacion notabel pa 
e Minister ta e entrega atrasa 
di declaracionnan financiero 
di e aña 2023 y e peticion pa 
subsidio pendiente pa aña 
2024. Silvania a yama e atraso 


aki un muestra di ‘negligen- 
cia’ di parti di directiva di 
SDBC, particularmente den 
respuesta na e preguntanan di 
e stakeholdersnan pertinente. 


E desafionan financiero en- 
frenta pa e fundashon ta 
empeora pa e reduccion di 
ingreso via donacion, parcial- 
mente atribui na ‘atakenan 
unhusto’ di entidadnan ex- 
terno. 
Consecuentemente, 
e fundashon ta haya su mes 
obliga na implementa medi- 
danan pa austeridad y busca 
casnan adoptivo pa e besti- 
anan bao su cuido 

Tata y conspiradornan condena pa secuestro di mucha na Amsterdam 


(NLTimes) - Shehzad He- 
mani a ser condena den 
apelacion pa orkestra e 
secuestro violento di su 
yiu muhe, Insiya, den sep- 
tember di aña 2016. Corte 
di Apelacion na Amster- 
dam a mantene decision 
di Corte di Districto riba 
dialuna y a ordena pa He- 
mani cumpli 8 aña y mey 
den prizon. Corte a expre- 
sa disgusto na e naturalesa 
violento di e secuestro y 
un biaha mas a condena e 
5 co-sospechoso pa tuma 
parti den esaki. Nan a rici- 
bi ordo di cumpli te hasta 
4 aña den prizon. 


E secuestro plania a separa e 
mucha di 2 aña for di su wela 
materno 
na 
Amsterdam- 
Oost. E incidente a tuma luga 
durante un divorcio complica 
entre Hemani y e mama di e 
mucha en cuestion, Nadiya 
Rashid. Fiscalnan a acusa 
cu Hemani a orkestra e se- 
cuestro, recluta complice y 
paga nan pa secuestra e mu- 
cha. 


“E tata a trece dilanti e grupo 
di 7 persona como un organi- 
sacion motiva pa proyecto 
specificamente crea pa e 
proposito aki,” corte a skir- 
bi. Corte a bisa cu ex polis 


Huibert B. a vigila e dia di 
e secuestro. Un sospechoso, 
Robert B. tabata arma cu un 
arma electrico y a bisa cu el 
a usa esaki contra Insiya su 
tanta ora cu el a purba pre- 
veni e secuestro. “Un bisiña 
cu a bini yuda e tanta tambe 
a ser ataca.” 


Corte a bisa cu e mucha a ser 
hiba pa Hemani, ken a hiba 
Insiya Alemania via auto cu 
aniel C. y Erik S., segun e ve- 
redicto. Nan a hib’e India y 
“e ta na e pais te dia di awe,” 
Corte a nota. 


Universidad di Amsterdam ta cera pa dos dia despues cu manifestacion 
pro-Palestina ta bira violento 


(NLTimes) - Tur campus 
di Universidad di Amster- 
dam (UvA) lo keda cerca 
riba diamars y diaranson 
despues 
di 
manifesta- 
cionnan recien cu a tuma 
luga na e sitio, e univer- 
sidad a anuncia dialuna 
atardi. E directiva ehecu- 
tivo a anuncia cu nan no 
por garantisa e seguridad 
di e personanan na e uni- 
versidad y pa motibo aki 
tur les lo keda cancela cu 
e excepcion di e programa 
medico y di dentista. 


E lesnan aki ta duna den 
hospitalnan y clinicanan aca- 


demico y no na edificionan di 
e universidad. UvA a bisa cu 
no a spera cu e docentenan 
y profesornan lo por rapida- 


mente cambia na educacion 
online y a bisa studiantenan 
pa mira e sistema di Canvas 
pa mas informacion. 


E universidad su liderazgo a 
enfatisa cu dialuna su mani- 
festacion na Roeterseiland 
campus a tuma luga den un 


manera “ordena”. E mani- 
festantenan kier pa e univer- 
sidad corta tur laso cu Israel, 
y tabatin rabia cu e manera 
cu e universidad a lidia cu 
e manifestacionnan siman 
pasa. Sinembargo e atmosfera 
a cambia completamente na 
momento cu alrededor di 2or 
di atardi personanan bisti na 
preto cu cara tapa a drenta e 
edificio. Segun e universidad, 
e grupo a causa destruccion 
“deliberadamente”. 


UvA a haci acusacionnan for- 
mal contra nan pa traspaso y 
vandalismo. 


2023 na Hulanda tabata domina pa manifestacionnan y explosionnan 
segun fiscal 


(NLTimes) - E aña pasa a 
ser caracterisa pa mani- 
festacion di activistanan 
di clima y agricultornan, 
ademas di un “aumento 
alarmante” den inciden- 
tenan cu ta involucra ex- 
plosivo, Ministerio Pu- 
blico (OM) a bisa den su 
rapport anual. 


Tabatin menos caso di crimen 
violento incluyendo intento 
di haci esaki, cual a disminui 
cu 10 porciento. E menasa a 
cay cu 9 porciento, agresion 
cu 5 porciento, robo cu 7 por- 
ciento y ladronicia cu arma a 
disminui cu 19 porciento. Di 
otro banda, casonan di robo 
na tienda a aumenta cu 12 
porciento y tabatin 5 porcien- 
to mas robo di moped y bais 
ademas di un aumento di 20 
porciento di robo di cartera. 


Den aña 2023, OM a trata 


mas di 300,000 caso crimi- 
nal, incluyendo 177,900 caso 
nobo, un disminucion chiki- 
to compara cu e aña anterior. 
E cantidad di casonan crimi- 
nal completa a aumentan a 
195,000. E averahe pa procesa 
e casonan mas serio a dis- 
minui, mientra cu e tempo di 
procesa casonan mas grandi a 
aumenta un poco. 


“E hecho cu nos coleganan 
por a trata 195,000 caso crim- 
inal aña pasa tabata un logro 
pa cual nan no por ricibi su- 
ficiente aprecio,” Rinus Otte 
a comenta, presidente di Di- 
rectiva di Procurador Gener- 
al. El a señala cu e fiscalnan ta 
traha bao un cantidad di tra- 
bao extremadamente halto y 
un sistema di IT persistente- 
mente ta duna problema. 
Varios ta biba cu extra segu- 
ridad a causa di menasanan 
contra nan. 

Argentina: Gobierno a denuncia cu mita di e comedornan social cu 
tabata ricibi asistencia di Estado no ta existi 


(Infobae) - E ministerio di 
Capital Humano, bao en- 
cargo di Sandra Pettovel- 
lo, a presenta un denun- 
cia penal nobo despues di 
verifica cu “casi e 50% di 
e comedornan cu e gobi- 
erno anterior tabata asisti 
tabata inexistente y un di 
nan tabata funciona den 
un country.” 


E denuncia, segun Infobae 
a haya sa, ta pa incumpli- 
mento di e debernan di fun- 
cionario publico y fraude na 
e Administracion Publico. 
E legislacion ta impone cu e 
funcionarionan cu tabata au- 
torisa e salida di alimento pa 
e sectornan mas vulnerable di 
e sociedad mester a controla 
unda e cuminda tabata bay, 
ken tabata esnan responsable 
di e establecimentonan y cu- 
anto hende nan tabata yuda. 
Nada di esey a sucede. 


E documento ta bisa cu ton- 
nan di cuminda seco tabata 
sali di e depositonan di e ex 
ministerio di desaroyo, e pal- 
etnan tabata wordo carga riba 
e trucknan pa e organismo y 
di eynan tabata wordo hiba 


na e organisacionnan social 
agrupa den e Union Traba- 
jadores de la Economia Popu- 
lar (UTEP), e mayoria alinea 
cu e gobierno di e tempo ey 
di Alberto Fernandez, y den 
menor medida pa movimen- 
tonan di protestadornan. 


Sinembargo, esaki ta prome 
biaha cu e Subsecretaria Le- 
gal di Capital Humano, bao 
encargo di Leila Daniela Gi- 
anni, ta duna nomber di e 
comedornan 
“inexistente’. 


Algun 
di 
e 
ehempelnan 
menciona den e denuncia 
ta: “Conquistando Sonri- 
sas” ; “Pequeños gigantes de 
Quilmes” ; “Cielos Abiertos” 
; “Luz de Luna de Pereyra” ; 
“Esperanza” ; “Los peques de 
San Alberto” ; “Luz y Esper- 
anza”. E luganan aki, e docu- 
mento ta señala, no ta fun- 
ciona. Nan ta hasta afirma cu 
e adresnan cu tabata declara 
manera comedornan no ta- 
bata existi. 


E caso simbolico di e de- 
nuncia ta esun di e supuesto 
comedor “Gauchito Gil” cu 
na momento cu a purba con- 
stata su existencia, a keda de- 
termina cu na su luga den re- 
alidad tabatin un bario priva. 


Na “Sol del Barrio” no tabata 
posible localisa e direccion y 
e bisiñanan ta sigura cu ey- 
nan nunca a funciona ningun 
comedor. Den otro casonan, 
e nomber di e luganan ni siki- 
era ta existi den e registro, si 


no cu nan ta wordo identifica 
apenas cu un number di ex- 
pediente, pero cu incluso na 
momento di realisa e inspec- 
cion por a confirma cu tam- 
poco nan tabata existi. 


Di e auditoria a surgi cu: “Di 
e totalidad di e comedornan 
solamente por a revela e mi- 
tar 52.3%. E resto, 47.7% no 
por a wordo revela debi na cu 
e 32% no ta funciona mas, e 
25% di e datosnan di e prein- 
scripcion no ta coincidi cu e 
datosnan real y den casi 16% 
nunca un comedor a funcio- 
na na e adres declara. 


Pa e motibonan aki e denun- 
cia ta indica cu e falta di con- 
trol ariba e miles di miyones 
di pesos cu e Estado Nacional 
ta inverti pa e poblacion mas 
vulnerable por come no por 
wordo rifa sin control of ber- 
guensa di permiti cu un di e 
pio picanan ta wordo cometi, 
cu e cuminda nunca ta yega 
na esnan cu mas tin mester 
di dje y cu e Estado Nacional 
ta converti den un proveedor 
di alimento pa esnan sin cu- 
rason. 


Brasil: Cantidad di morto a aumenta na 147 
Y ya caba e afectadonan ta mas di dos miyon pa motibo di e inundacionnan 


(Infobae) - E inunda- 
cionnan causa pa awasero 
fuerte na e parti zuid di 
Brasil ya ta laga 147 morto 
y mas di 2.1 miyon di per- 
sona afecta, durante mo- 
mentonan cu olanan trop- 
ical nobo ta menasa cu 
afecta ainda mas e region, 
e autoridadnan regional a 
informa diadomingo ano- 
chi. 


Segun e datonan di e ultimo 
rapport di Defensa Civil, e 
cifra di personanan cu a keda 
sin hogar ta cerca di 620 mil, 
di cual mas di 81 mil mester 
a busca refugio na shelternan 
improvisa pa e autoridadnan. 


Di mesun manera, e balans 
ta bisa cu e ekiponan di res- 
cate a evacua for di e zonanan 
di riesgo 76,399 persona y 
10,555 animal. 


E situacion mas dramatico ta 
na Rio Grande do Sul, esta- 
do fronteriso cu Argentina y 
Uruguay, unda nan a reporta 
por lo menos 146 morto y 
806 persona herdida y unda 
446 di e municipionan ta 
afecta, e 90% di e total. 


E otro fayecido a wordo noti- 
fica na e estado bisiña di Santa 
Catarina, cu tambe a wordo 
afecta pa e catastrofe pero den 
un escala mas chikito. 


E situacion na casi henter e es- 
tado ta permanece den alerta 
maximo pa e pronosticonan 
meteorologico y e cuerponan 
di rescate ta probecha e tiki 
espacio cu e awasero ta laga 
pa continua cu e buskeda. 


Ademas di awasero torencial 


por spera tambe bientonan 
hopi fuerte y temperaturanan 
abao cu por extende ta cu dia- 
mars anochi. 


E Centro Nacional di Vigi- 
lacnia y Alerta di Desaster 
(CEMADEN) a emiti un 
alerta di riesgo halto pa de- 
rumbenan di tera na practica- 
mente henter e estado y den e 
region metropolitano di Por- 
to Alegre, cu atencion special 
riba Sierra Gaucha. 


E alarmanan pa awasero ta 


enfatisa den e municipio di 
Uruguayonan, na e frontera 
cu Argentina, unda e awanan 
di e riu Uruguaya a pasa over 
e nivelnan y ta sigui crece. 


Na henter e estado, e ac- 
cionnan pa hiba cuminda, 
paña y medicina ta continua 
memey di e falta di servicio- 
nan di energia y awa cu ta 
wordo reestablece poco poco, 
principalmente na e capital di 
e Estado. 


E dañonan ocasiona pa e in- 


undacionnan na Rio Grande 
do Sul ta calcula na alrededor 
di 18.839 miyon di reales 
(3,700 miyon di dollar), se- 
gun e gobierno regional. 


Te cu e momentonan aki, e 
presidente Brasilero, Luis 
Inacio Lula da Silva, a anun- 
cia un pakete di ayudo di 50 
mil miyon di reales (9,800 
miyon di dollar) pa e estado 
ey, memey di credito y medi- 
danan asistencial directo. 

Jamaica: Reduccion di criaderodi sangura na St. Elizabeth 


(JamaicaObserver) - E lu- 
cha contra enfermedad- 
nan transmiti pa sangura 
na St. Elizabeth ta mustra 
señalnan prometedor cu e 
index di Aedes, un medi- 
da clave di reproduccion 
di sangura, ta baha na su 
punto mas abao pa e aña 
aki. 


Oficial Medico di Salubri- 


dad pa Servicio di Salubridad 
di St. Elizabeth, Dr. Tonia 
Dawkins-Beharie, a bisa cu 
e index di Aedes awor ta na 
8.7%, un caida significante 
compara cu nivelnan ante- 
rior. 


“Esaki ta e cifra mas abao cu a 
keda registra for di comienso 
di e aña,” Dr. Dawkins-Be- 
harie a menciona, durante su 


discurso na e reunion men- 
sual di e Corporacion Mu- 
nicipal di St. Elizabeth na 
Black River cu a tuma luga 
diahuebs 9 di mei. 


“Nos kier pa esaki ta menos 
10%, y durante e ultimo dos 
pa tres aña, esaki ta e porcen- 
tahe mas abao cu el a yega di 
bay,” el a agrega. 


El a remarca cu e caida den e 
index di Aedes a keda com- 
paña pa un caida notable den 
e cantidad di casonan di den- 
gue reporta den e parokia. 


Sinembargo, Dr. Dawkins- 
Beharie a adverti contra com- 
placencia, specialmente cu e 
comienso di e temporada di 
awasero. 


El a splica cu e poblacion di 
sangura Aedes, cu ta e sangu- 
ra responsabel pa transmision 
di enfermedadnan manera 
dengue, virus di chikungu- 
nya (Chik V), virus di Zika 
(Zik V) y fiebre amarilla (gele 
koorts), por subi cu e awasero 
actual pasobra lo tin abun- 
dancia di “awa fresco, bunita 
y limpi.” 


Dr. Dawkins-Beharie, por 
lo tanto ta conseha e habi- 
tantenan di St. Elizabeth pa 
check paden y rond di nan cas 
y luganan di trabao pa sition- 
an di reproduccion activo, 
pasobra e sangura aki por re- 
produci den cantidad di awa 
mas chikito tambe. 


“Bo lo mira e larva di sangura 
manera waya kibrando den 
e awa y si bo no mira nada, 


nos ta pidi bo basha e awa di e 
contenedornan afo,” el a urgi. 


“Tambe den e bakinan unda 
ta warda awa, manera drum- 
nan, caminda nos lo mira e 
mayoria di nos reproduccion, 
nos ta pidi pa bo tapa nan. 
Nos ta pidi tur hende tuma 
e medidanan aki. Busca y 
destrui sitionan di reproduc- 
cion,” el a agrega. 


E index di Aedes ta referi na 
e porcentahe di propiedad of 
casnan den un espacio limita, 
bon defini, unda reproduc- 
cion actual di e sangura Ae- 
des Aegypti ta ser encontra y 
e total di casnan examina den 
e area. 


Mientras tanto, Dr. Dawkins- 
Beharie ta yama atencion di e 
publico pa proteha nan mes 
contra pica di sangura, pa 
bisti manga largo, evita col- 
ornan scur y usa repelente di 
sangura. 


“Aunke nos ta baha cu nos 
cantidad di sangura y casonan 
di dengue, nos mester keda 
atento, specialmente den e 
temporada di awasero,” el a 
bisa. 


Trinidad y Tobago: Segun Comisario di Polis, den union TTPS por 
supera e desorden social 


(TrinidadExpress) 
- 
“E 
Servicio di Polis di Trini- 
dad y Tobago (TTPS) 
mester keda uni.” Asina e 
Comisario di Polis, Erla 
Christopher, a bisa, ken 
a papia ayera durante e 
dia di deporte pa e ani- 
versario 101 di TTPS na 
e Academia di Polis, St. 
James. E tema di e evento 
tabata “Brasando Unidad 
A traves di Tur Rango.” 


Christopher, ken su con- 
tract di prolongacion como 
Comisario ta termina proxi- 
mo siman, a pidi tur e rango- 
nan di TTPS pa keda uni. 


“Den e mundo dinamico y 
rapido di aplicacion di ley, 
unidad no ta solamente un 
virtud, e ta un imperativo 
strategico. Manera un organi- 
sacion, nos forsa no ta den e 
balentia individual di ningun 
oficial solitario, pero den nos 
habilidad colectivo pa keda 
uni como un unidad cohe- 
sivo,” Christopher a bisa. 


“Un investigador streya ta 
briya ainda mas cla ora e 
comparti su conocemento, 


tactica y habilidadnan cu su 
coleganan. Ta solamente ora 
nos ta uni, nos por reforsa 
nos mes contra adversidad, 
supera desafionan y mantene 
e principionan di husticia y 
seguridad riba cual nos so- 
ciedad ta depende. Un TTPS 
uni ta un TTPS efectivo,” el 
a resalta. 


El a agrega: “Unidad ta e pi- 


lar di forsa y unda nos ta mira 
esaki mas evidentemente ta 
den e tereno di deporte, sea 
riba tereno di wega of tereno 
di competencia, atletanan ta 
compronde cu ta a traves di 
esfuerso colectivo y solidari- 
dad bo ta logra victoria.” 


Christopher a remarca cu 
similarmente, den e organisa- 
cion “ora nos ta keda uni, nos 


ta bira un forsa indomabel pa 
cambio positivo. Ta a traves 
di unidad nos por enfrente e 
desafionan di desorden social 
cu nos nacion ta enfrentando 
y sirbi e publico cu mayor 
efectividad y compasion.” 


Christopher a urgi miembro- 
nan di TTPS pa traha hunto. 
El a subraya cu si nan brasa e 
unidad e ta duna nan e posi- 


bilidad pa usa e talento y per- 
spectivanan diverso den nan 
rango. “Nos ta mas cu 10,000 
fuerte, cu ta bin for di tur eta- 
pa di bida,” el a bisa. 


El a agrega: “Berdaderamente 
trahando hunto, nos ta crea 
un tela di experiencia y ex- 
perticio rico y unico, for di e 
agente mas nobo pa e vetera- 
no cu tin añas di experiencia, 
tur tin algo pa contribui. Ta e 
spirito di colaboracion aki cu 
ta duna e oportunidad pa siña 
di otro, crece hunto y final- 
mente beneficia di e fortalesa 
di cada un.” 


E punto saliente di e Dia di 
Deporte tabata e competencia 
di macha, caminda 21 ekipo a 
presenta cu ta forma di varios 
divisionnan, rango y secci- 
onnan di TTPS. 


Tambe tabata presente e Hues 
di Justicia Ivor Archie y Min- 
ister di Seguridad Nacional 
Fitzgerald Hinds. 


Ni Hinds ni Christopher ta- 
bata disponibel pa papia cu 
periodistanan na e evento. 

Banda Palestino ta scapa horornan di guera pero miembronan 
su futuro ta keda incierto 


(AP) - Nan ta cana na 
Doha su promenada y ta 
canta tocante muchanan 
cu awo ta “parha den she- 
lo,” bulando liber di e do- 
lor di e guera na Gaza. 


Pa e grupo Palestino, Sol 
Band, e ta surrealista cu si- 
mannan atras nan tabata 
sconde pa atakenan Israeli. 
“Nos kier pa e guera caba,” 
Rahaf Shamaly, e banda su 
vocalista principal y e unico 
muhe. “Mi kier bolbe Gaza, 
cana y limpia su cayanan, 
brasa mi famia y canta cu e 
banda den e luga unda nos a 
cuminsa.” 


5 di e banda su 7 musiconan 
a bolbe Gaza den augustus 
pa traha riba nan proximo al- 
bum. “Nos tabatin hopi mu- 
sica y presentacion den plan,” 
Fares Anbar, e banda su per- 


cusionista a bisa. Sinembargo 
dia 7 di october, Hamas, con- 
huntamente cu otro militan- 
tenan, a ataka Israel, causando 
fayecimento di 1,200 persona 
y a tuma 250 persona como 
rehen. Israel a retalia cu e 
campana militar cu te awo a 
causa e fayecimento di mas di 
35,000 persona na Gaza. 


Den april, e 5 miembronan di 
e banda por a sali for di Gaza 
via Egipto pa yega Qatar. 


E banda, cual a forma den 
2012 y ta toca canticanan 
Arabico y nan propio canti- 
canan pop moderno, tin hopi 
tempo como un refugio pa 
su miembronan cu a crece na 
Gaza den medio di pobresa 
fuerte. Nan cas, a ser blokia 
pa ananan largo pa Egipto y 
Israel. E ta un poblacion di 
2.3 miyon Palestino y a sufri 
varios ronda di guera entre 
Israel y Hamas, cual tabatin 
mando desde ana 2007. 


“Bibando bao un ocupa- 
cion y cu circunstancianan 


sumamnte dificil, musica ta- 
bata mi unico escape desde 
cu mi tabata un mucha,” e 
banda su fundador y per- 
cusionista Fadel a comenta. 
Musica a crea Fadel su bida. 
Su welo tabata un di e percu- 
sionista den e area y su wela 
tabata toca un instrumento 
musical similar na un flauta, 
oud. 


Di Sol Band su canticanan, 
“Raweq Wa Haddy," of “Chill 
Down,” ta nan canticanan 
mas famoso. E letranan ta pri- 
minti “dianan bon cu lo bini 
back” awo ta mustra henter 
un bida leu pa personanan cu 
ta muda di luga pa luga, scon- 
diendo di e atakenan aereo. 


Despues di bolbe Gaza den 
augustus pa graba, e 5 miem- 
bronan di e banda a graba nan 
mes ta sobevivi e atakenan y 
tabata publica e videonan 
online na momento cu ta- 
batin conexion na internet. 
Musica a keda nan escape y 
nan speransa principal; nan 
a crea canticanan, hopi biaha 
den medio di destruccion, cu 
zonidonan di explosion den 
e background. Nan a graba 
videonan musica for di unda 
nan tabata kedando, urgiendo 
hende no perde speransa y 
keda resiliente den medio di 
adversidad. 


“Mi yiunan ta parha den 
shelo, 
shelo 
ta 
afortuna 
di tin nan,” un cantica ta 
bisa/“Henter mi bida mi a 
spera di cria nan y mira nan 
crece dilanti mi wowo.” 


Den shelter y campnan rond 
di Gaza, Sol Band su 5 miem- 
bronan tabatin actividadnan 
pa muchanan cu mester a 
bay for di cas pa mantene nan 
mente leu di loke ta pasando. 
Anbar, e banda su percusion- 
ista, a te hasta siña nan con 
pa mantene un beat como 
drummer. 

Grandioso 
competencia 
di hisamento 
di fli na 
Centro di 
Bario Playa 
Pabao 


En conexion cu Dia di Rey 
a tuma luga na Centro 
di Bario Playa Pabao un 
competencia di hisamen- 
to di fli. 


Dos dia di competencia, unda 
por a observa un cantidad 
di fli creativo y di diferente 
tamaño. E aña aki pa prome 
biaha Centro di Bario Playa 


Pabao a organisa hisamento 
di fli cu luz. Ademas di esaki, 
DJ Alvin tabata presente pa 
pone un tremendo ambiente. 


Jonathan G. Hoepel: destacando den 
tereno di aviacion riba nivel internacional! 


Luna di mei a cuminsa cu 
un logro historico pa un 
di nos yiunan di tera. Ta 
trata di Jonathan G. Ho- 
epel, Instructor cualifica 
pa e International Civil 
Aviation 
Organization 
(ICAO) y ex-empleado di 
AAA, bibando na Hulan- 
da. 


Recientemente Jonathan a 
duna les na e National Avia- 
tion Academy na Baku, Azer- 
baijan, certificando 10 per- 
sona como Instructor den 
Aviacion. Un logro grandi 
pa yega te Asia y representa 
nos baranca chikito te eynan. 
Jonathan ta duna e Training 
Instructors Course (TIC) cu 
hopi pasion na varios ocasion 
durante e aña, haciendo un 
impacto grandi den e mun- 
do di Aviacion. “Mi mision 
semper tawata pa haci un im- 
pacto den Aviacion na Aruba; 
pero desde cu ma acepta e 
reto pa continua mi carera 


na Hulanda, Dios a habri e 
fronteranan pa mi haci un 
impacto mundial”. 


Dos aña pasa Joint Aviation 
Authority Training Organisa- 
tion na Hulanda a reconoce 
e capacidad den Jonathan y a 
nombr’e como nan Quality 
& Compliance Manager. Ap- 
enas 1 aña despues, Jonathan 
ta duna les na Amsterdam y 
ademas duna charlanan na 
Directornan General di full 
Europa. Participantenan di 
Sweden, Bahamas, Belgium, 
Estonia, Rwanda, Saudi Ara- 
bia, Canada, Armenia, Ita- 
lia, Denmark, Curaçao y 
tambe ex coleganan di Aruba 
ta atende su cursonan. Cu 
poder di Dios, Jonathan ta 
gradua na December cu un 
Masters of Science den Avia- 
tion Safety. 


Ta admirabel pa wak con un 
otro yiu di tera ta haci un im- 
pacto rond mundo. 


Obra “Memoria Ancestral” tabata unico 


Recien e maestro- y ar- 
tistanan di Arte, Laysmi- 
na Emerencia, Natusha 
Croes y Darwin Winklaar 
a presenta, pa un grupo 
di 30 persona den e mun- 
do cultural y historico, e 
obra di teatro “Memoria 
Ancestral”. El a tuma luga 
den Cas di Cultura. 


Entre otro a trata e racismo 
y bullying cu cada un a pasa 
aden, sin lubida cu hopi di 
nos antepasadonan a forma 
parti di e sclavitud di Aruba, 
mas cu 160 aña pasa. 
Cu entre otro e habon blauw, 
e cabey afro y sclavitud den 
famia cu ta sinti nan mes 
hefe, e obra aki ta haya mas 
cu un voldoende! Danki y 
pabien artistanan Layzmina 
Emerencia, Natusha Croes 
y Darwin Winklaar pa e invi- 
tacion pa ta parti dje produc- 
cion aki. E obra tabata unico, 
tremendo actua y presenta. 
Despues di e obra, e grupo 
presente por a expresa e im- 
presion y sentimento cu e 
obra a laga atras riba nan. 


riba caya 

Chauffeur burachi a bay bira baha caminda dal un cura di cas na 
Sabana Liber 


Diasabra madruga a dren- 
ta informe di un accidente 
na Sabana Liber, mesora a 
dirigi un patruya na e si- 
tio. 


Na yegada di e patruya a bin 
compronde cu e chauffeur 
di un Chevrolet Spark a bay 
bira na man drechi a baha ca- 
minda bin dal un cura di cas 


kibra net na e skina unda tin 
un cacho mara ta drumi. 


E cacho aki a spierta y a lanta 
net ora di e accidente y scapa 


milagrosamente. Polis a nota 
cu e chauffeur ta burachi y a 
detene pa core auto bao in- 
fluencia y causa un accidente. 
E vehiculo di transporte a bin 


busk’e y a hib’e warda di po- 
lis. 


Polis a bay atende cu 
persona sinta desorienta na 
Arawak Gardens 


Diasabra madruga polis- 
nan atento a nota un 
persona sinta desorienta 
banda di Arawak Gardens, 
polis a acerk’e y a puntr’e 
kico a pas’e. 


El a bisa cu e ta cu un auto 
pero el a bebe poco dimas y 


e ta kere cu como cu e no ta 
den condicion pa core auto 
el a yama un hende pa bin 
busk’e. Mientras cu polis ta- 
bata papiando cun’e a presen- 
ta e conoci cu a bin busk’e. 
Polis a bis’e cu el a haci bon y 
a aplaudi’e. 


Polis a core cu un conocido di nan cu 
tabata sinta riba cura di un cas dilanti club 
nocturno na Palm Beach ta lora un pipa pa 
huma 


Diasabra madruga duran- 
te patruya polisnan a nota 
un conocido di nan ta lora 
algo riba muraya di un cas 
dilanti un club nocturno 
na Palm Beach, mesora 
nan a acerk’e y a puntr’e 
kico e ta haci eynan el a 
bisa “lorando un pipa” 
polis a confisca esaki y a 
core cun’e for di e sitio. 


Un rato despues polis ta 
bolbe topa cun’e na un otro 
sitio ta manera buscando 
algo. Polis a bolbe acerke y 
puntre kiko e ta buscando ela 
bisa “nada” polis cu conose 
bon sa cu e tur ora ta buscan- 
do problema y polis a bolbe 
core cun’e pero e biaha aki si 
ela cana bay pa su cas. 


Polisnan atento a para y 
detene un chauffeur bao 
influencia coriendo auto den 
forma peligroso 


Diasabra 
madruga 
na 
Bubali polisnan atento 
di Noord a para un auto 
coriendo den un forma 
peligroso riba caminda y 
a bira bay su tras y a par’e. 


A bin resulta cu e chauffeur 
ta basta bao influencia y no 
tabata apto pa core auto polis 
a detene y a bay warda di po- 
lis cun’e. 

Adulto mayor ataca pa un cacho na Aloëstraat 
Polis di bario a bay cu e cacho 


Diabierna atardi a drenta 
otro informe di cu un ca- 
cho a ataca un dama di 
mas di 80 aña riba caya na 
Aloëstraat, mesora a di- 
rigi un patruya na e sitio. 


Na yegada di e patruya a bin 
compronde cu esaki no ta e 
prome biaha y a pidi presen- 
cia di polis di bario pa bini o 
y bay cu e cacho for di e sitio. 
Mas den ora di anochi a logra 
gara e cacho y hib’e na e re- 
spectivo lugar pa encamina e 
proceso. 


Polis a bay controla auto cu 
persona drumi riba e hood 


Den weekend a drenta in- 
forme di cu tin un persona 
aparentemente 
burachi 
drumi riba e hood di un 
Chevrolet Optra dilanti 
Amistad Take Away, me- 
sora a dirigi un patruya na 
e sitio. 


Na yegada di e patruya a bin 
encontra e auto pero no a 
haya e homber riba e hood. 
Ora a bay baha paden a topa 
cu e homber y a lag’e yama 
familiar pa bin busk’e y polis 
a keda cu e yabi pa evita cu e 
bay sali cu esaki. 


Polis a duna chauffeur drumi den auto na 
Belgiëstraat un lift pa su cas 


Diabierna anochi a dren- 
ta informe di cu dilanti 
Ganga Foodmart na Bel- 
giëstraat lo tin un persona 
pata pata drumi den un 
auto, mesora a dirigi un 
patruya na e sitio. 


Na yegada di e patruya a bin 
topa cu e dama y polis a papia 
cune y el a acepta laga polis 
hib’e su cas. Na yegada di e 
vehiculo di transporte el a 
drenta y nan a bah’e na su 
cas. 


Polis a core cu grupo y a 
detene un di nan cu tabatin 
un arma den su poder 


Diabierna anochi a dren- 
ta informe di cu dilanti 
Ganga Foodmart na Bel- 
giëstraat lo tin un persona 
pata pata drumi den un 
auto, mesora a dirigi un 
patruya na e sitio. 


Na yegada di e patruya a bin 
topa cu e dama y polis a papia 
cune y el a acepta laga polis 
hib’e su cas. Na yegada di e 
vehiculo di transporte el a 
drenta y nan a bah’e na su cas. 


Polis a para un pick-up cu 2 persona bao 
influencia y a detene e chauffeur 


Diabierna anochi durante 
cu polis tabata tene con- 
trol na Ser’i Teishi, nan a 
para un pick-up den cual 
e chauffeur ta burachi; 


polis a test e y a surpasa e 
limite. 


Eynan polis a deten’e pa a 
core auto bao influencia, 


mientras e pasahero cu tam- 
be ta bebi a ser permiti pa 
yama y laga un hende sobrio 
bin stuur e pick-up y hib’e na 
su cas. 

Eight to Eight, Because our planet can’t wait 
Dia Internacional di Salud di Planta 


Plantanan saludabel ta 
constitui e fundeshi pa tur 
bida riba planeta Tera y 
alabes pa tur funcionnan 
di ecosistema, seguridad 
alimentario y nutricion, 
Salud di planta ta esen- 
cial pa e desaroyo sosteni- 
bel di agricultura rekeri 
pa cumpli cu e demanda 
pa alimenta un poblacion 
mundial creciente pa 2050. 


Planta ta representa bida: nan 
ta provee 80% di tur alimen- 
to cu nos ta come y ta gen- 
era 98% di e oxigeno cu nos 
ta respira. Pero biahamento 
y comercio internacional ta 
responsabel pa introduccion 
y propagacion di plaganan 
di planta. Especienan plaga y 
invasor ta forma un di e mot- 
ornan principal di perdida di 
biodiversidad y ta menasa e 
delicado red di bida cu ta sos- 
tene nos planeta. Plaganan y 
malesanan di planta tambe ta 
surgi a consecuencia di au- 
mento di temperatura debi 
na cambio climatico, locual 
ta crea “niche” nobo den eco- 
sistema pa plaga por colonisa 
y propaga. Como respuesta, 
lo por aumenta uso di pla- 
gacida, locual ta perhudica y 
hasta por mata especie polin- 
isador, entre otro abeha, en- 
emigo natural di e plaganan 
y organismo crucial pa un 
medio ambiente sano. Ta 
esencial pa proteha e salud 
di plantanan promoviendo 
practica cu no ta causa daño 
na medio ambiente, manera 
maneho integral pa combati 
plaga. 


Riba 6 December 1951 a 
firma e Tratado Internacio- 
nal pa Proteccion di Planta 
(International Plant Protec- 
tion Convention-IPPC) y e 
tratado aki a introduci nor- 
ma (standard) internacional 
pa medidanan fitosanitario 
(International Standards for 
Phytosanitary 
Measures- 
ISPMs) pa aplicacion den 
comercio internacional pa 
yuda preveni introduccion y 
propagacion di plaganan di 
planta a traves di fronteranan. 


E ISPMs hunto cu e Codex 
Alimentarius di Food and 
Agriculture 
Organization 
pa seguridad pa consumo di 
cuminda y e standardnan pa 
salud di animal di World Or- 
ganization for Animal Health 
ta forma e tres pilar pa sector 
primario (agricultura, cria y 
pesca) pa combati malesa y 
plaga y percura pa seguridad 
pa consumo di cuminda. 
20 December 2018 Asam- 


blea General di Nacionnan 
Uni a adopta resolucion A/ 
RES/73/252 
proclamando 
2020 como Aña Internacional 
di Salud di Planta y ariba 29 
Maart 2022 a adopta resolu- 
cion A/RES/76/256 designan- 
do 12 mei como Dia Interna- 
cional di Salud di Planta. 


Tema di 2024: Salud di plan- 
ta, comercio sigur y tecnolo- 
gia digital 
E tema pa 2024 ta “Plant 
health, safe trade and digital 
technology”, esta “Salud di 
Planta, comercio sigur y tec- 
nologia digital”. 


Cada aña mas di 240 miyon 
container ta circula entre 
paisnan na mundo, trans- 
portando mercancia manera 
productonan vegetal, cual ta 
planta riesgonan di biosigu- 
ridad. Ademas, alrededor di 
80% di e cargamentonan ta 
usa productonan traha di 
palo pa empaketa y embala 
(p.e. palet y caha) locual ta 
presenta un perfecto via di 
transporte pa plaga. 


Como consecuencia, e da- 
ñonan causa pa especienan 
di plaga invasor ta monta na 
un perdida economico mun- 
dial di aproximadamente 220 
biyon USD. E ta esencial pa 
proteha salud di planta atra- 
bes di fronteranan mediante 
colaboracion mundial y nor- 
manan internacional. 
P’esey 
e 
Secretariado 
di 
eTratado 
Internacional 
pa 
Proteccion di Planta, usando 
e 
Normanan 
Internacio- 
nal pa Medida Fitosanitario 
(International Standards for 
Phytosanitary Measures) a 


crea un aplicacion innovador, 
un certificacion fitosanitario 
electronico, yama ePhyto, cu 
ta agilisa e proceso y ta haci 
cu e comercio ta mas rapido 
y sigur. 


Mediante ePhyto, ta habilita 
paisnan exportador pa pre- 
senta na paisnan importador 
informacion riba e calidad 
fitosanitario di nan produc- 
tonan, casi den tempo instan- 
taneo (real-time). E solucion 
ePhyto ta haci comercio in- 
ternacional di planta y pro- 
ducto vegetal mas lihe, mas 
sigur y directo dor di elimina 
complicacion di uso di cer- 
tificado di papel, manera 
por ehempel retraso di tra- 
mitacion y uso di certificado 
fraudulento. 


Bentahanan di utilisacion di 
tecnologia digital ta: 
•	 
Mantene	planta	sano	 
lo proteha fuentenan di ali- 
mento contra plaga y malesa 
dañino incluyendo daño na 
e productonan mas exporta 
mundialmente manera ba- 
coba, koffie, druif, olijfie, 
batata, trigo, maishi y aros. 
•	 
Comercio	 sigur	 di	 
cultivo di agricultura ta sigu- 
ra disponibilidad di diferente 
fuente di alimento. 
•	 
Proteha	 
salud	 
di	 
planta ta yuda promove siste- 
ma di agricultura sostenibel. 
•	 
Preveni	 
introduc- 
cion y propagacion di plaga di 
planta ta yuda proteha flora 
local, medio ambiente y bio- 
diversidad biologico, econo- 
mianan y porvenir. 
•	 
E	 
introduccion	 
y	 
propagacion di plaga di planta 
por ser preveni mediante un 


comercio sigur, incluyendo 
via comercio en linea. 
•	 
Proteccion	 di	 salud	 
di planta por ser logra cum- 
pliendo cu normanan inter- 
nacional fitosanitario. 
•	 
Practica	 di	 comer- 
cio sigur ta yuda preveni e 
propagacion mundial di plaga 
di planta cu ta degrada biodi- 
versidad y ecosistemanan. 
•	 
Practica	 di	 comercio	 
sigur ta sigura calidad y integ- 
ridad di productonan vegetal 
comercia, asina promoviendo 
stabilidad y crecemento eco- 
nomico. 


Dia Internacional di Salud di 
Planta: situacion di Aruba 
Aruba tambe ta keda afecta 
pa plaga y maleza di planta. 
Na 2009 nos a keda invadi 
cu e insecto plaga “Red Palm 
Weevil” importa cu especie di 
palma usa den landscaping di 
hotelnan nobo den construc- 
cion y hotel existente. Hopi 
palma den area publico, co- 
mercial y residencial a keda 
afecta. 
Di e cultivonan importa cu 
mas peliger ta core di ta afecta 
pa fungi, ta resalta bacoba y 
banana. 
Recientemente Santa Rosa 
Aruba a anuncia cu e pres- 
encia di e fungus cu ta causa 
Fusarium Wilt of Bananas 
and Plantains- Tropical Race 
4 (TR4) a ser confirma na 
Colombia. 


Y e oficina di e IPPC a con- 
firma e presencia tambe na 
Venezuela y den un comu- 
nicado di 21 februari 2023 ta 
anuncia sosten pa maneha e 
presencia di TR4 na Venezu- 
ela cu ta menasa cultivo di ba- 


coba y banana na Venezuela y 
consecuentemente seguridad 
alimentario di nos pais bisiña. 
Venezuela a declara un emer- 
gencia nacional fitosanitario 
pa por combati TR4, pero re- 
cursonan humano y financie- 
ro ta limita y a pidi asistencia 
di comunidad internacional. 


Awor cu frontera maritimo 
cu Venezuela a keda habri 
e riesgo di introduccion di 
e malesa aki na Aruba for 
di Venezuela y Colombia ta 
real, y tambe e introduccion 
di plaganan. 


Planta y producto di agricul- 
tura importa manera fruta y 
berdura por introduci plaga y 
especie invasor di cual fungi 
(beskem) y algun bacteria por 
tin efecto desastroso riba en- 
tre otro cultivacion di maishi 
y fruta manera entre otro la- 
munchi. 


E problema cu inspeccion di 
producto vegetal importa ta 
cu esakinan ta ser inspecta 
mas tanto visualmente y cu 
control di documento di im- 
portacion. 
Frecuentemente 
esaki no ta suficiente pa evita 
importacion di plaga. 
Gobierno di Aruba tin cu 
implementa mas pronto po- 
sibel un maneho adecuado 
fitosanitario pa enfrenta TR4 
y otro plaga y malesa di planta 
como parti integral di mane- 
ho di agricultura na Aruba, 
y y considera utilisacion di 
aplicacion manera ePhyto. 


Pa mas informacion, tuma 
contacto 
via 
telefon 
na 
7478280 of via email press. 
rwicore@gmail.com. 

Al menos 25 coredor di Marathon na Leiden hospitalisa cu problema 
relaciona cu calor 


(NLTimes) – Al menos 25 
participante den Mara- 
thon na Leiden a termina 
den sala di emergencia na 
LUMC y Hospital Alrijne 
diadomingo cu problema 
relaciona cu calor. Te unda 
ta conoci, ningun mester a 
keda interna den hospital, 
segun Omroep West ta re- 
porta despues di papia cu 
e dos hospital involucra. 


Alcalde di Leiden, Peter van 
der Velden a cancela e resto 
di e marathon pa 3or di atardi 
riba conseho di Veiligheidsre- 
gio Hollands Midden. Pa 
motibo di calor, un gran can- 
tidad di hende a bira malo, 
y e autoridad local cu ta cu- 
bri servicio di emergencia, e 
Veiligheidsregio, a reporta cu 
e salanan di emergencia di e 
hospitalnan tabata yenando. 
LUMC a duna tratamento na 
15 coredor di marathon den 


e sala di emergencia diado- 
mingo. Un vocero pa e hos- 
pital universitario a bisa ANP 
cu tabata un cantidad peak 
di ingreso, pero cu e sala di 
emergencia ainda tabata bao 
capacidad. El a yama e situa- 
cion “manehable”. Un voc- 
ero pa hospital Alrijne a bisa 
Omroep West cu nan a trata 
10 pa 12 coredor. E hospital 
por a maneha e cantidad di 
ingreso bon, el a bisa. 


Un vocero pa e Veiligheidsre- 
gio a bisa cu e tabata bao im- 
presion cu e hospitalnan 
tabata yenando ora a tuma e 
decision pa stop e marathon. 
El a agrega cu e Veiligheidsre- 
gio tambe a tene cuenta cu e 
situacion na stacion di prome 
auxilio, servicio di ambulance 
y otro servicionan di emer- 
gencia den su conseho. 
Tjeerd Scheffer, presidente di 


e organisacion tras di Mara- 
thon di Leiden, a bisa cu stop 
e evento tabata “e decision 
corecto” mirando “e situa- 
cion den cual nos a haya nos 
mes.” E organisadornan ya 
a dicidi di cancela un careda 
di 10km cu lo a cuminsa mas 
laat den atardi, y mayoria di 
participante ya a finalisa pa 
ora a cancela e marathon, el 
a bisa. 
Segun Scheffer, asina hopi 


hende a bira malo pasobra 
diadomingo “tabata e prome 
dia 
berdaderamente 
cay- 
ente” di e aña. E coredornan 
di marathon a haci tur nan 
training reciente den temper- 
aturanan abao y yobida. Solo 
y calor ta condicionnan hopi 
diferente pa core, el a bisa 
Omroep West. 


Potret di Omroep West y 
NOS. 


Ekipo di softball 
Quisqueya a organisa 
campeonato internacional 
di softball na Aruba 


Diadomingo 
merdia, 
Minister di Enseñansa y 
Deporte Endy Croes a 
bishita e veld di Aruba Ju- 
niors pa un campeonato 
internacional 
di 
soft- 
ball organisa pa ekipo di 
Quisqueya. 


Den e ocasion aki un ekipo di 
Dominicano di softball resi- 
dencia na Orlando tambe a 
participa den e campeonato 
internacional aki na Aruba. 
E meta di e campeonato aki 


ta pa recauda fondo pa rep- 
resenta Aruba den e campe- 
onato Copa ABC Bonaire 
2024 na Boneiro den e di tres 
(3) siman di e luna di mei. 


Un tremendo campeonato, 
unda famia y amigonan ta- 
bata presente pa apoya nan 
ekipo preferi. Minister Endy 
Croes ta felicita e organisa- 
donan di e tremendo campe- 
onato di softball y ta desea 
nan hopi exito den e campe- 
onato na Boneiro. 


Torneo di Dam Interinsular lo bay cuminza 
proximo weekend 


Club di dam Arowak, 
ta organisa e weekend 
venidero (17 – 19 mei), un 
torneo interinsular entre 
e paisnan Aruba, Curacao 
y Bonaire. 


Tur aña, un otro pais ta or- 
ganisa e evento aki. E aña aki, 
a toca na Aruba atrobe pa or- 
ganisa e torneo aki. 
E formula di e torneo aki ta, 
cu cada pais lo participa cu 2 
team di 2 persona + 2 hun- 
gador hubenil bao di 20 aña. 


E pais organisador lo partici- 
pa cu 4 hungador hubenil. 


Pa Aruba lo participa den 
team-1, Henry Knepa y 
Ricky Nisbet. 
Pa team-2 di Aruba, lo par- 
ticipa cu Octavio Croes y 
Hector Winterdal. 
E 4 hungadornan hubenil di 
Aruba ta Jaylee Krozendijk, 
Xion Jacobs, Henry Lacle y 
Ariesa Kock.. 


E weganan lo wordo hunga 
riba diabierna y diasabra 
venidero den IBISA building 
na Oranjestad. 
E promer rond lo start pa 
09:00 di mainta. Segundo 
rond pa 3:00 di atardi. 
Tercer rond lo wordo hunga 
riba diasabra 18 di Mei pa 
09:00 di mainta y e ultimo 
rond (rond 4) pa 3:00 di at- 
ardi. 


Entregamento di premio lo 


tuma lugar Diadomingo 26 
di Mei pa 11:00 di mainta den 
IBISA building na Frankrijk- 
straat 1, Oranjestad. 


Nos kier a gradici Stichting 
Sportsubsidie Aruba y Lotto 


pa Deporte cu ta subsidia 
e evenemento aki y IBISA 
Oranjestad cu ta ofrece e 
playing venue unda tur e we- 
ganan lo tuma lugar. 

Final di Champions League entre Real 
Madrid y Dortmund lo tin Slavko Vincic 
como referee 


(AP) — Referee Sloveno, 
Slavko Vincic ta bay ofi- 
cia e final di Champions 
League entre Real Madrid 
y Borussia Dortmund, se- 
gun UEFA a bisa ayera. 


Vincic, 44, kende tambe a 
traha den e final di Europa 
League na 2022, ora Eintracht 
Frankfurt a derota Rangers, ta 


bay ta a cargo di e wega dia 1 
di juni na Wembley Stadium. 


E ta keda un bon racha pa 
refereenan Sloveno den we- 
ganan Europeo. Esaki ta bay 
ta e di cuatro final di UEFA 
maneha pa un referee Slo- 
veno desde cu a scoge Damir 
Skomina pa e wega na 2017 pa 
e titulo pa Liga Europeo. Ref- 


ereenan Hulandes y Spaño ta 
e siguiente miho, cu tres final 
masculino den e tempo ey. 


Tambe dialuna, UEFA a 
scoge referee Ingles, Rebecca 
Welch pa e final di Champi- 
ons League femenino; Istvan 
Kovacs di Romania pa final 
di Europa League; y Artur 
Soares Dias di Portugal pa e 
final di Europa Conference 
League. 


Vincic a referee cinco wega di 
Champions League e tempo- 
rada aki sin otorga un tiro di 
penalty of mustra un carchi 
cora. Entre su weganan tabata 
e victoria 4-2 di Dortmund 


contra Atletico Madrid den e 
segundo leg di e quart final. 


E tambe a referee dos wega 
na Mundial 2022, incluyen- 
do e perdida di 2-1 di even- 
tual ganador Argentina den 
su partido di apertura contra 
Saudi Arabia. 


Kovacs tambe ta bay traha su 
di dos final Europeo. E tabata 
referee di e final di e Europa 
Conference League inaugu- 
ral na 2022, ora Roma a der- 
ota Feyenoord. 


Tur tres homber scogi ayera 
ta riba e team di UEFA di ofi- 
cialnan pa partido pa Campe- 


onato Europeo, cu ta cumin- 
sa dia 14 di juni na Alemania. 


E final di Europa League en- 
tre Bayer Leverkusen y Ata- 
lanta ta na Dublin dia 22 di 
mei. 


E final di Champions League 
femenino, entre campeon 
defensor Barcelona y Lyon, 
ta dia 25 di mei na Bilbao, 
Spaña. 


E final Fiorentina vs. Olym- 
piakos di Europa Conference 
League ta na Athens dia 29 di 
mei. 


Guardiola ta adverti cu Man 
City ta bay perde titulo di 
Premier League si no gana 
na Tottenham 


(AP) — Pep Guardiola a 
aumenta presion riba su 
hungadornan prome cu 
enfrentamento di Man- 
chester City cu Totten- 
ham riba diamars. 


Cu dos wega faltando den 
temporada 
di 
Premier 
League, campeon defensor 
City mester bay cu maximo 
cantidad di punto pa ta sigur 
di gana e titulo. Y cu rival 
Arsenal liderando e clasifica- 
cion pa un punto, despues di 
a hunga un wega mas, Guar- 
diola a laga su hungadornan 
sin duda pa loke ta rekeri pa 
gana un record di cuatro ti- 
tulo consecutivo. 


“Ta obvio. Nos tin djis un 
opcion: gana e wega. Nos ta 
biaha pa esey,” el a bisa na un 


conferencia di prensa ayera. 
“E mentalidad ta facil pasobra 
si nos no gana, nos no ta gana 
e Premier League.” 


E partido ta bay tuma lugar 
riba ultimo dia di e tempo- 
rada despues cu Arsenal a 
derota Manchester United 
1-0 diadomingo pa move riba 
City den e clasificacion. Pero 
City ta bay ta den control di 
su propio destino y move dos 
punto leu den top si ta gana 
na Tottenham diamars. 


City a perde su ultimo cuatro 
bishita di Premier League na 
Tottenham Hotspur Stadium 
pero ta invicto den e liga 
desde december y a gana su 
ultimo siete wega den e divi- 
sion top. 


Swiatek na caminda pa dobel Madrid-Roma 


(AP) — Rango top, Iga 
Swiatek a keda na camin- 
da pa un dobel inusual 
Madrid-Roma despues di 
derota Angelique Kerber 
pa alcansa e cuart final di 
Italian Open ayera. 


Tabata un di nuebe victoria 
consecutivo pa Swiatek, y e 
dobel campeon na Roma ta 
bay enfrenta proximo Madi- 
son Keys despues cu e ten- 
nista Mericano facilmente 
a derota Sorana Cirstea 6-2, 
6-2 den un partido cu tabata 
interumpi pa un protesta am- 
biental. 


Swiatek tabatin mester di 
ocho set point pa sigura e set 
di apertura pero no tabatin 
problemanan asina pa fin di 
e di dos, seyando un victoria 
7-5, 6-3 den e prome match 
point ora e return di Kerber 
a bay wide. 


E partido contra Keys ta bay 
ta un ripiticion di e semi-final 
di Madrid Open siman pasa, 
cual Swiatek a gana. E hun- 
gador Polaco ta intentando pa 
bira e prome muhe pa gana 
e “dirt double” desde Serena 


Williams na 2013. 
“Sigur, hunga contra Mad- 
die no ta facil,” Swiatek a 
bisa. “E score tabata basta un 
solo direccion na Madrid. Ta 
manera facil pa bo mente djis 
bay leu tin biaha. Lo mas im- 
portante ta pa keda enfoca y 
realmente disciplina.” 


E partido di Keys na Roma 
a keda suspendi temporal- 
mente na 3-1 den e di dos set 
despues cu dos manifestante 
a subi e cancha y a tira con- 
fetti, mientras otronan di e 
grupo ambientalista e lijm 
nan mes na e tribuna. “De- 
safortunadamente, a cuminsa 
bira algo comun cu ta sucedi- 
endo,” Keys a bisa. 


E hungadornan a bolbe e 
locker room y e manifestan- 
tenan no a resisti ora agen- 
tenan di seguridad a interveni 
prome cu polis y bombero 
tambe a yega pa atende e situ- 
acion. 


Dos otro Mericano a pasa na 
e quart final despues cu seed 
No. 3, Coco Gauff a rally pa 
derota Paula Badosa 5-7, 6-4, 
6-1 y Danielle Collins facil- 


mente a derota Irina-Camelia 
Begu 6-0, 6-3. 


Jelena Ostapenko y Qinwen 
Zheng tambe a avansa. 


Den e torneo masculino, 
campeon 
defensor 
Daniil 
Medvedev a sobrevivi un 
susto prome cu prevalece 
contra clasificador Serbio, 
Hamad Medjedovic 7-6 (5), 
2-6, 7-5 den nan partido di 
tercer ronda. 


Titular di Next Gen, Med- 
jedovic a ricibi un ovacion 
mientras el a bandona e can- 
cha despues di tennis cu cu- 
rashi, pero e ta bay lamenta di 
no a saca probecho di un set 
point den e set di apertura. 


No. 2 seed, Medvedev ta bay 
enfrenta Tommy Paul den 
e ronda di 16 despues cu e 
Mericano a derota Dominik 
Koepfer 6-4, 6-3. 


Ambos finalista di Madrid a 
keda elimina. 


Ganador di siman pasa An- 
drey Rublev, kende tabata 
No. 4 seed na Roma, a keda 
derota pa clasificador Fran- 
ces, Alexandre Muller 306, 
603, 6-3 pa su prome victoria 
riba un hungador Top 10. 


Finalista di Madrid, Felix 
Auger-Aliassime a keda der- 
ota pa No. 9 seed, Alex de 
Minaur 6-7 (2), 6-4, 6-4. 


Tambe avansando tabata Hu- 
bert Hurkacz, Stefanos Tsit- 
sipas, Sebastian Baez y Nico- 
las Jarry. 

Resultado Sorteo 
Mei 13 


Cadena Alexander Lottery ta presenta resultado di weganan di suerte 


merdia 




2019 


X2 


2409 


Sorteo # 4264 


Sorteo # 1138 


Sagitario 


X2 


436 


Sorteo # 4264 


Sorteo # 2320 


9349 


5819 


Sorteo # 4264 


X2 


9186 
1171 


Letter 


0 
0 
0 


0 


1 
5 


119 


0 
0 
0 
0 
0 





02-08-17-29-30 


3236 


Joker 


9206 
300.000,- 


x Jackpot 
x match 4+ 


Proximo Jackpot 


X2 


040 


x Jackpot 


Sorteo # 8240 
Sorteo # 


Sorteo # 1989 


2932 


2617 


Sorteo # 7284 


x Jackpot 


x match 4 
x afl. 12,00 


FP 


9412 


Sorteo # 6043 


Sorteo # 973 


x afl. 500,00 


x afl.15,00 
x afl 50.00 


Leo 


Mega Ball 


Proximo Jackpot 


480.000,- 


x match 4 


Sorteo # 


Sorteo # 


x afl 8,00 


x match 4 
7616 


X2 


Proximo Jackpot 


50.000,- 


Sorteo # 6470 


Afl. 640.000,- 


anochi 


diario 
Korsou 
super4 
flamingo 


4618 
5355 
0796 
6079 
4693 
8278 
super5 
6664 
4581 
3540 
- 
5172 


E declaracion di winstbelasting 2023 ta ser otorga den forma digital 


Siguiendo cu e trayecto 
di digitalisacion pa proc- 
esa declaracionnan y co- 
bransanan di impuesto 
mas eficientemente, De- 
partamento di Impuesto 
ta sumamente satisfecho 
di por anuncia cu e for- 
mulario di declaracion di 
winstbelasting awor ta ser 
otorga den forma digital. 
Pues, entregamento di e 
declaracion ta sosode elec- 
tronicamente. Esaki ta va- 
lido pa e declaracionnan 
desde aña fiscal 2023. 


Awor ta asina leu cu por 
anuncia cu e formulario di 
declaracion di winstbelasting 
2023 lo ta disponibel den e 
portal “BO impuesto” (BOi) 
entrante 16 di mei 2024. 


Completamente digital 


E 
formularionan 
di 
de- 
claracion di aña fiscal 2023 
ta 
completamente 
digital. 
Pa haya e formulario, mes- 
ter drenta den e portal “BO 
impuesto” y scoge e folder 
“Winstbelasting”. 
Den 
e 
folder lo haya e declaracion 
provisional (voorlopige aan- 
gifte) y e declaracion defini- 
tivo (definitieve aangifte). Di 
awor padilanti e contribuy- 
entenan di winstbelasting tin 
e obligacion di entrega e de- 
claracion digital. Esaki ta ni- 
fica tambe cu entregamento 
di e declaracion riba papel no 
ta un opcion. 


E fecha final pa entrega e de- 
claracion provisional of esun 
definitivo di aña 2023, ta 1 di 
juli 2024. Den caso di exten- 
sion di termino, e fecha final 
pa entrega e declaracion de- 


finitivo ta bira 2 di december 
2024. 


Account di BOi 
Tur contribuyente di winst- 
belasting mester tin un ac- 
count di BOi pa por log in 
den e portal y yena e formu- 
lario di declaracion. Ta im- 
portante pa remarca, cu cada 
contribuyente ta administra- 
dor principal di su account 
(belastingplichtige admin). E 
tin su propio nomber di usu- 
ario (username) y password. 
Pa preveni uzo indesea di su 
datonan di impuesto, ta im- 
portante pa nunca duna un 
tercera (un persona of con- 
sehero) e datonan pa log in 
den e portal. 


Si e contribuyente tin un 
consehero fiscal, e mes- 
ter asigna su consehero den 


BOi. Di e forma aki e con- 
sehero por haya e declaracion 
di winstbelasting di su cliente 
pa atende cune. 


Mescos ta conta pa e conseh- 
eronan fiscal cu ta registra 
como consehero na Depar- 
tamento di Impuesto. Nan 
tin nan propio nomber di 
usuario y password y cu e 
credencialnan aki, nan por 
consulta e declaracionnan di 
nan clientenan. 


Si no tin un account di BOi 
E contribuyentenan cu no 
tin un account di BOi mes- 
ter haci un peticion mesora 
via impuesto.aw: Home > 
Digitale formulieren > BOi 
account. Si mientrastanto un 
compania a ser registra como 
opgeheven na Camara di Co- 
mercio, mester meld esaki 
tambe na Departamento di 
Impuesto. 


E companianan cu ta desea 
pa un otro persona of nan 
consehero regla un account 
di BOi pa nan, mester duna e 
persona un carta di apodera- 


cion (machtigingsbrief) spe- 
cialmente pa pidi un account. 
Por haci uzo di e carta di 
apoderacion special cu ta dis- 
ponibel riba impuesto.aw. 


Cu digitalisacion di e de- 
claracion di winstbelasting, 
e companianan subsidiario 
(dochtermaatschappijen) no 
lo bay ricibi e declaracion den 
BOi. Unicamente e compan- 
ia mama (holding of moede- 
rmaatschappij) tin e obliga- 
cion di entrega e declaracion 
di winstbelasting. E compa- 
nianan cu ta forma parti di 
un unidad fiscal por consulta 
e informacion den nan por- 
tal di BOi via e folder “Ge- 
gevens belastingplichtige”. Si 
acaso e datonan no ta corecto, 
lo mester haci un peticion pa 
coreccion via impuesto.aw: 
Home > Digitale formuli- 
eren > Fiscale eenheid. 


Pa mas informacion por tuma 
contacto cu Departamento 
di Impuesto na telefon 522 
7423 of 522 7424 y pidi pa un 
operador. 


SERVICIO/gEnERal 
a20 


Diamars 14 mei 2024 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Trupiaal 
Tel. 583 8560 


San Nicolas: 
Centro Medico 
Tel. 584 5794 


CHAPI Y VERF HANDYMAN 
Nos ta hasi tur sorto di trabao di 
chapi y verf cas y edificio. Nos 
ta tira sushi afo ecotech 
Tel: 561-1397 
Whatsapp: 561-1397 


________________________________217803 


VACATURA 
Nos ta buscando cookhelper 
inf. asadero Kikoriko 
Cel. 699-5010 
Tel. 585-8769 


________________________________217809 


VACATURA 
Nos ta buscando cook, 
cookhelper, griller y dishwasher 
inf. Don Jacinto 
Cel. 699-5010 
Tel. 585-8769 


________________________________217809 


Riker’s Island Jail ta haya un sala di 
bishita pa mucha prome cu Dia di Mama 


(AP) - E ta probable- 
mente e ultimo luga unda 
un mama kier celebra Dia 
di Mama cu su yiunan. 
Sinembargo un famia ta 
bishitando un espacio na 
New York City su prizon 
conoci yama Rikers Island 
ta un poco mas agradabel 
pa muchanan despues di 
un renobacion colorido 
di Children’s Museum of 
Manhattan. 


E prizon a habri e camber 
di hunga y sina nobo pa e 
yiunan y nietonan di e pri- 
zoneronan femenino dia- 
mars, algun dia prome cu e 
dia festivo diadomingo. “Dia 
di Mama ta nifica tur cos 
pami,” Prizonero di Rikers 
Island Nadine Leach, di 43 
ana, a comenta mientras su 
nieta di 3 ana tabata explora 
emocionadamente e mashin- 
nan, bukinan di pinta y we- 
ganan. 


Un muraya interactivo ta 
mustra un mapa cu e ciu- 
dad. Botonnan ta activa zoni- 
donan di e ciudad, manera 
un trein cu ta parando. 


Leach su yiu muhe, Lashaw- 
na Jones di 27 ana, a bisa cu 
e instalacion ta sumamente 
bunita compara cu su ultimo 
bishita. Prome, e tabata un 
camber bashi, cu tiki buki. 
Jonas a bisa cu e diseno a en- 
foca su yiunan su atencion 
riba wega imaginativo, na 
luga di e wela cu ta den pri- 
zon. 


“E ta lagami tristo cu e no ta 
na cas cu nos pa Dia di Mama. 
Mi ta sinti un poco tristo bini 
aki bishita mi mama pa mo- 
tibo cu mi ta custuma di tine 
na cas cu nos.” 


Pa yega na e facilidad, fami- 


anan ta subi bus, pasa door 
di seguridad y evaluacion di 
droga y ta pasa via muraya cu 
6 capa di waya. Pafo di e cen- 
tro nobo, un borchi ta bisa 
“prizoneronan por carga nan 
yiunan durante e bishita.” 


E punto di bishita a keda dis- 
ena y instala pa Children’s 


Museum of Manhattan y ta 
un replica di exhibicionnan 
na e Museo su cas. E exhibi- 
cion ta sina muchanan ha- 
bilidadnan manera comuni- 
cacion, comparti, literatura 
y funcion ehecutivo segun 
Leslie Bushara, e hefe di e 
museo su programa. 


Pronostico di tempo 


Tempo: 
Awe tardi y awe nochi: leve- 
mente te parcialmente nubla 
y seco 
Den marduga y mañan: par- 
cialmente nubla sin awasero 
di importancia 


Temperatura 
maximo 
33 
grado celsius 
Temperatura 
minimo 
26 
grado celsius 
Indice di calor (heat index) 
den y rond di oranan di mer- 
dia: 34 pa 39 grado celsius 
UV index: 12 


Bahada di solo : 6:57 pm 
Subida di solo : 6:15 am 


Biento: 
Modera for di direccion 
oost; 
Forsa 3 te 4 (12 te 30 km/ora, 
7 te 16 nudo). 
Durante di dia basta fuerte te 
fuerte den rafaga; 
Forsa 5 te 6 (31 te 50 km/ora, 
17 te 27 nudo) 


Situacion general di tem- 
po pa proximo 24 ora: 
Lo no bay tin cambionan 
grandi den e weer cu ta re- 
inando actualmente. Un at- 


mosfera relativamente seco 
lo stroba desaroyo di mayoria 
di nubia cu por produci awa- 
sero. Pa e motibo aki weer lo 
keda por lo general seco. Di 
otro un banda por bisa cu 
stof di Sahara lo stroba visi- 
bilidad y trece aire di calidad 
abou durante proximo dian- 
an. Na personanan cu alergia 
of problemanan respirato- 
rio ta sugeri pa tene esaki na 
cuenta. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil, 
entre 2 pa 3 pia. 
Na partinan oost te noord- 
west di costa: Generalmente 
modera cu olanan alrededor 
di 4 pa 5 pia. 

“Mi tin Dios pa wardador pues mi no tin falta di nada. 
Den cunucu di yerba berde e ta pone mi sosega. 
E ta hiba mi na awa trankil, pa mi bolbe haya forza” 


Cu dolor na nos curazon, 
nos ta participa fayecimento 
di nos esposo, tata, welo, 
omo , ruman: 


Sr. Jose Maria Heronimo 
Mihor conoci como “Jossy 
Gangster” 
*09-10-1951 +10-05-2024 


Na nomber di su : 
Esposa: Sra. Lourdes J. Heronimo Gomez 


Mayornan: † Ana Maria Briesen 
† Lorenz Ridderstap 
Melecio Briesen (stiefvader) 


Yiunan: 
Joselito Heronimo 
Marina Heronimo 
† Franky Heronimo 
Josmar Heronimo 
Jose Heronimo & Iza Janga 
Jermain Heronimo 
Jaymir Heronimo 


Ex exposa: 
Sra. Ofelia Dirksz 


Manera un suegro: Olindo Thiel y famia 


Nieto (a)nan: 
Khloë, Josieny, Ivan, Marajah, Maelyh, Shandrick, Joyceline, 
Jaymison, Kevin, Jay, Josue, Joziah 


Rumanan: 
Amanda (Didi) & Benito Croes & famia 
Dorothea (Dooy) & Dino Growell & famia 
Lodrigo (Ludi) Briesen & Evelyn Henriquez & famia 
Edwin (Tico) Briesen & Miriam Tromp & famia 
Rudolf Ridderstap & famia 
Antonio Ridderstap & famia na Hulanda 
Nemencia Ridderstap & famia 
Rufina Ridderstap & famia na Hulanda 
Mario RIdderstap & famia 


Sua y cuñanan: 
Shelly & Leo Vrolijk & famia 
Caroline Herandez & famia 
Daisy Krosendijk & yiunan 
Nelson Gomez & famia 
Monique Gomez y yiu 
Lucia Gomez & yiunan 
Alexander Thiel & famia 
Lilian Werleman & famia 


Ihanan: 
Adamelis Arscanio, Denise de Cuba 


Comadre & compadrenan: 
Sharon, Gina Loefstok, Lienchi Kelly, Annie Ridderstaat, Fefe 
Winterdaal, Tico Briesen, Vlademir Arscanio, Monique Gomez, 
Evelyn Henriquez, Magaly Zievinger, Francella Jacobs, Jolaine 
Briezen, Dino Growell 


Amigonan di cas: 
Fefe Winterdaal, Ivo Vrolijk, Bal Delany, Nel Dirksz, Edwin Thiel,, 
Benjamin Petrochi, Gilbert Leyba 


Primo y primanan, sobrino y sobrinanan, bisiñanan 


Demas famianan: Heronimo, Briesen, Ridderstap, Gomez, Thiel, 
Werleman, Growell, Krosendijk, Vrolijk, Hernandez, Janga, Everon, 
Villanueva, Ras, Geerman, Esteba, de Cuba, Farro, Pinedo, Dirksz 


Nos disculpa si nos por a lubida un famia den nos tristeza 


Condolencia lo tuma lugar dia Diaranson, 15 di Mei 2024 na Royal 
Funeral Home di 7or pa 9or. 


Acto di despedida lo tuma lugar Diahuebs, 16 di Mei 2024 ma Royal 
funeral home di di 2or pa 4or , y despues lo tin cremashon den seno 
familiar. 


No lo bai ricibi bishita na cas despues di cremashon. 


“Langzaam ben je van ons weggegleden, elke dag een 
beetje meer. Telkens werd je weer iets ontnomen, de sterke 
vrouw van vroeger was je niet meer. Het is een stille pijn, 
dat je nooit meer bij ons zult zijn” 
Met pijn in ons hart delen wij u mede dat onze liieve 
vrouw, moeder, grootmoeder, overgrootmoeder en 
betovergrootmoeder op 89 jarige leeftijd is overleden 


Estebanita Reyes-Koeiman 
*2 november 1934 - †7 mei 2024 


Na nomber di su: 
Casa: Alex Carlos Reyes 
Yiunan: 
Jolanda Monsanto y yiunan 
Irma en Henry Bouw-Montsanto y yiunan 
Rita Monsanto y yiunan 
Juan Monsanto y yiunan 
Rosita y Rob Majoor-Monsanto y yiunan 
Martis y Lenneke Monsanto-Saraber 
Robert Monsanto y Astrid y yiunan 
Sheyla y Jurjen van der Honing-Monsanto 
Rumannan: 
†Ramon Koeiman y famia 
†Ricardo Koeiman y famia 
†Lucita Koeiman y famia 
Mario Koeiman y famia 
†Venderanda Braafhart y famia 
†Angel Koeiman y famia 
Nieto(a)nan: 
Armando, Raul, Zulay, Jahaira, Janice, Ileana, Shady, 
Thalita, Eumir, Jeremy, Andrea, Urwin, Danny, 
†Jessica, Dwight, Dwayne, Tyrone, Tyrine, Terick, 
Jayden, Sharon 
Bisanieto(a)nan: 
Sharrelynne, Jorien, Kelvin, Joas, Roy, Kirsten, Ian, 
Erin, Brennan, Jamairo, Jayden, Jaylinn, Kiyana, Kayla, 
Kiyela, Kayden, Lara, Mano, Dante 
Tataranieto(a)nan: 
Elin, Moud, Juda. 


Demas famianan Hulanda, Aruba, Curaçao y 
Venezuela: 
Koeiman, Reyes, Monsanto, Montsanto, van der 
Honing, Bouw, Majoor, Valdez, Saraber, Kock, 
Braafhart, Sijbesma, Bruens, Kelkboom, Monte, 
Calmes, Francisca, Toppenberg, Enser, Whitfield, 
Sneek, Dirks, Roga, Dania, van der Linde, Ziel, Schaap, 
Mars, Brands, Broekhof, Williams, Brooks, Dubero 


Condolencia lo tuma lugar na Aurora Funeral Home 
diaranson 15 di mei 2024 di 7’or pa 9’or di anochi. 
Despedida lo tuma lugar na Aurora Funeral Home 
diahuebs 16 di mei 2024 di 2’or pa 4’or di atardi. 
Cremacion lo tuma lugar despues de seno familiar. 
Despues di despedida nos no ta ricibi bishita di 
condolencia na cas. 
Nos disculpa si den nos tristesa nos por a lubida algun 
famia of conocir 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur local cu mi laga atras keda bunita y 
Laga esakinan termina den tur buniteza 
Autor: Cado Wever 


Cu imenso dolor na nos curazon nos ta participa 
fayecimento di nos ser stima: 


Sra Ivis Halabi-Roos 
Cariñosamente yama Mama Ivis 
*28-12-1940 - † 08-05-2024 


Na number di su casa: 
Jesus “Chu” Halabi 
Yiunan: 
Selimah y Jaime Maduro – Halabi 
Ramsey y Jouraine Halabi – Figaroa 
Nietonan: 
Elias, Rania, Eva y Sarah 
Rumanan: 
Ellen y Eduardo de Veer - Roos 
Yvonne Roos 
Edgard y Grecelle Roos - Croes 
Norman Roos 
Siegfried Roos 
Soraya Roos 
Sobrinonan: 
Edwin y Cecile Roos - Provence y famia 
Rebecca Roos 
Murielle y Patrick Brown – Roos y famia 
Amylaine Roos y famia 
Consuegro y Consuegranan: 
Myra Maduro-Arends 
Miertje Rodriguez-Tromp 
Juan Francisco “Chito” Figaroa 
Swa y cuñanan: 
Mirna Halabi y famia 
Ricardo Halabi y famia 
Evelyn Martes – Halabi y famia 
Ineke Molenaar 
Amiganan stima di cas: 
Adelaida Daems, Dora Croes, Jaime y Marguerite Saleh – 
Halabi, Mireille de Cuba – Saleh, Yvonne Kelly-Kelly, Suzy 
NuBoer 
Su amiga y prima stima: 
Vilma Dijkhoff - Croes 
Ayudantenan stima: 
Alba Zapata, Analou Lerio y Moraima Padilla 
Primo y primanan 
Un danki special na Dr. J van Trigt su dr di cas kende e la 
stima y cu a trate te na su ultimo momento asina bon y cu hopi 
pasenshi carinjo y amor. 


Demas Famianan, Roos, Halabi, De mei, Maduro, Henriquez, 
Oduber, Lacle, Croes, Wever, Ponson, De Cuba, Daou, De 
Veer, Villasmil, de Jong, Brown, Figaroa, Tromp, Timp, Saleh, 
el Hage, Chemali, Habibe, Yrausquin y su miemobronan di 
koor Santa Filomena, Alianza Frances y Womens Club of 
Aruba. Nos ta pidi nos disculpa si den nos momento di tristeza 
nos lubida un famia of amigo. 


Lo tin oportunidad pa condolencia diamars 14 di mei na Royal 
Funeral Home di 7or pa 9or di anochi. Acto di Entiero lo 
tuma lugar diarason 15 di mei na santana Catholico Paradera. 
E restonan mortal lo reposa den Iglesia santa Filomena na 
Paradera for di 2or pa 4or pm. 


Nos ta lamenta cu despues di entiero nos no por ricibi bishita di 
condolencia na cas. Na luga di flor of Krans hasi un donashon 
na Edmond Harms Foundation of Koningin Wilhelmina 
Kanker Fonds. 

Mira con Dios a salba mi, 
Tur mi confiansa ta den djE, 
Mi n’ tin miedo: 
Señor Dios ta mi forsa, mi refugio. 
E mes t’Esun cu a salba mi. 
Isaías 12:2 


Cu dolor na nos curason, nos ta participa fayecimento di nos 
ser stima: 


Olga R. Rincones 
Cariñosamanete yama “Olgita, Ma Ita, Pechi, y Oka” 
*21-02-1937 - †10-05-2024 


Na nomber di su yuinan: 
Radeshka (Deca) Y Edward (Lando) Franken-Luydens 
Jeritza Luydens 
Su nieto nan: 
Eldrick Franken y Maria Ruiz 
Derrick y Jayne Franken-Dirksen 
Jelixa Roza 
Alexis Roza 
Bisanieto nan: 
Trevor Franken, Zayne Franken, Nolan Franken, Alixandrah 
Roza 
Ruman nan: 
† Evaristo y Gladys Rincones Cabrera y famia na Venezuela 
† Jesus (Chu) Rincones y famia 
† Gloria y Dichi de Mey – Rincones 
Ricci Rincones de Armas y famia na Colombia 
Manera Ruman: 
† Delia Bernadina y famia 
† Olga y Emilio Kock y famia 
Negra Atencio y famia 
Subrina nan mescos cu yui: 
Ruthmila y Antonio Perez y famia 
Judella y Carol Bito y famia 
Milly y Glenn Franken y famia 
Noris Rincones y famia 
Consuegro: Loreto y †Olivia Franken 
Amiga y comader: Sra. Maria (Shon Ija) Tromp 
Amiga nan di cas: Edwina Diaz, Tina Maduro, Sol Echeverria 
y demas amiganan 
Ex Nuero: Alex Roza 
Ayudante: Hestefany Garban, Carmen Granados 
Primo y prima nan, subrino y subrina nan na Aruba, 
Venezuela y Colombia, comer y comper nan y tur su bon 
bisiña nan y conocir nan. 
Demas famia nan: 
Rincones, Luydens, Franken, Roza, de Mey, Perez, Dirksen, 
Bito, Bernadina, Atencio, Matos, de Armas, Fingal, Lacle, 
Ruiz 


Nos ta pidi disculpa si den nos momento di tristesa nos por 
lubida un miembro famia. 


Acto di entiero lo tuma lugar na Aurora Funeral Home 
diaranson 15 di mei 2024 di 9’or pa 11’or di mainta. Despues 
lo sali pa Santana Catolico Pastoor Kraanwinkel na Paradera. 


Nos ta lamenta cu despues di entiero nos no por ricibi 
bishita di condolencia na cas. 


Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason, nos ta participa fayecimento di 
nos ser stima 


Juan Nicolaas Kock 
Cariñosamente yama “Chito, Juancito y Palili” 
*08-05-1959 - †07-05-2024 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa 
fayecimento di nos ser stima: 


Sra. vda. Lourdes F. Mercera-Werleman 
Cariñosamente yama “Ma Lou, Tanta Lou, Udi, 
Lou” 
*12-04-1943 - †10-05-2024 


Acto di entiero lo wordo anuncia despues 


Laga tur loke ta spera mi 
ta bunita 
Laga tur locual cu mi 
encontra na caminda ta 
bunita 
Laga tur locual cu mi laga 
atras keda bunita y 
Laga esakinan termina den 
tur buniteza. 
Cado Wever. 


Cu dolor na nos curason, 
nos ta participa fayecimento 
di nos ser stima: 


Regina Willems 
Cariñosamente yama “Ina” 
*15-07-1942 - †13-05-2024 


Acto di entiero lo wordo anuncia despues 


Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Sarita F. Croes 
*11-08-1941 - †11-05-2024 


Acto di entiero lo wordo anuncia despues. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu inmenso dolor na nos 
curason, nos ta anuncia 
fayecimento di: 


Yaraesy Marilandi de Cas- 
tro 
Miho konosi komo “ESY” 
*20-09-1989 †11-05-2024 


Acto di despedida lo wordo anuncia despues. 

Aereolineanan Mericano ta lanta caso contra administracion di Biden 
tocante regla nobo cu ta haci algun prijs mas claro 


(AP)—Aerolineanan Mer- 
icano ta lantando un caso 
contra e administracion di 
Biden pa blokia e rekisi- 
to pa mas transparencia 
tocante cierto prijs cu e 
aereolineanan ta cobra 
nan pasahero, bisando cu 
e regla nobo lo confundi 
consumidornan por me- 
dio di duna nan demasi- 
ado informacion durante 
e proceso di cumpra pas- 
ashi. 


E U.S. Transportation De- 
partment a bisa ayera cu e lo 
defende e regla contra loke 
el a yama “prijsnan scondi.” 
American, Delta, United y 
tres otro aereolinea, hunto cu 
nan grupo di comercio di in- 
dustria, a lanta caso contra e 
departamento den un corte di 
apelacion federal diabierna, 
puntrando e corte pa cambia 
e regla. 


E grupo di comercio, Airlines 
for America, a bisa cu e de- 
partamento di transportacion 
ta surpasando su autoridad 
por medio di purba “regula 
operacionnan 
di 
negoshi 
priva den un mercado pros- 
peroso.” E aereolineanan a 


bisa cu e administracion no a 
mustra cu consumidonan no 
por haya informacion tocante 
prijsnan caba. 


“Aereolineanan ta haci tur 
cos posible pa percura cu 
nan clientenan sa di prijsnan 
aki,” Airlines for America a 
bis ayera. “E regla di prijs di 
sosten pa e departamento lo 
confundi clientenan cu lo ser 
inunda cu informacion cu lo 
solamente sirbi pa complica e 
proceso di cumpramento.” 


E Transportation Department 
a anuncia e regla nobo dia 24 
di april. E lo rekeri aereolin- 
eanan y agencianan di biahe 
pa revela explicitamente cu- 
alkier costo pa maleta y can- 
celacion of cambio di reser- 
vacion. Aereolineanan mester 
mustra e prijs riba e prome 
pagina di website unda nan ta 
busca quota di prijs pa vuelo. 


E agencia a calcula cu e regla 
lo permiti clientenan spaar 
mas cu 500 miyon pa aña. 
“Nos lo defende nos regla 
protegiendo hende for di cos- 
tonan inutil y sigurando cu 
biaheronan por mira e prijs 
completo di un vuelo prome 


cu nan cumpra un ticker. 
Hopi biahero lo ta desapunto 
di siña cu e aerolinea ta lobby 
pa lanta caso pa stop e protec- 
cionnan aki,” e departamento 
a bisa ayera. 


Entre e seis aereolineanan 
mas grandi den e nacion, 
solamente Southwest no a 


participa den e desafia legal, 
cual a ser entrega na y di cin- 
co corte di apelacion na New 
Orleans. Southwest a bisa cu 
e regla lo tin tiki efecto riba 
dje pasobra e aereolinea ta 
permiti pasaheronan check 
dos maleta gratis y nunca a 
cobra costo extra pa cam- 
biamento of cancelacion di 


reservacion. 


“En general, nos ta apoya e 
derecho di cualkier aereo- 
linea pa pone prijs riba nan 
producto pero ta kere cu e 
prijsnan aki mester ta revela 
claramente, pa asina clien- 
tenan por tuma decisionnan 
informa,” Southwest a bisa. 


Candelanan usa como arma di guera na Sudan a afecta 72 pueblo luna 
pasa, segun estudio 


(AP)—Candelanan resul- 
tando for di e bringamen- 
to na Sudan a destrui of a 
trece daño na 72 pueblo y 
asientamento luna pasa, 
segun un grupo di dere- 
cho basa na Reino Uni, 
subrayando e uso di can- 
dela como un arma di 
guera den e conflicto. 


Investigadonan for di Sudan 
Witness, un proyecto encarga 
pa e NGO Center for In- 
formation Resilience, ta bisa 
cu mas candela compara cu 
cualkier otro luna desde cu 
e guera a cuminsa na mey 
april 2023. E cantidad tambe 
ta trece e totalidad na 2021 
candela na Sudan desde cu 
bringamento a plama entre e 
ehercito nacional di Sudan y 
e paramilitar rival. E analisis 
no a duna ningun cifra di vic- 
tima di e candelanan. 


Den e guera na Sudan, e 
paramilitar Rapid Support 
Forces frecuente a usa can- 
dela, kimando henter pueblo, 
specialmente den e region di 
Darfur den e nacion. E guera 
a sacudi e pais y a pusha su 


poblacion na punto di habru- 
na. Mas cu 14,000 hende a ser 
asesina y miles a keda herida. 
Shen miles a ser deplasa. 
E Center for Information 
Resilience a bisa cu e canti- 
dad di candela a surgi partic- 
ularmente den e parti norte 
y oeste di el-Fasher, e ciudad 
capital di e estado North Dar- 
fur cu ta enfrenta un atake in- 
minente. 


El-Fasher a mira bringamen- 
to intenso diabierna entre 
e ehercito Sudanes y RSF y 
nan aliadonan. Al menos 27 
hende a ser asesina y miles 
herida, segun e United Na- 
tions Office for the Coordi- 
nation of Humanitarian Af- 
fairs, of OCHA. Mas cu 800 
a ser desplasa. 


E ehercito Sudanes a lansa 
un atake aereo e siguiente 
dia cu a cay cerca di un hos- 
pital pediatrico na el-Fasher, 
matando dos mucha y un 
dunadonan di cuido, segun 
Doctors Without Borders. 
Den su analisis, e Center a 
calcula cu 31 asientamento— 
pueblo y ciudad—a ser afecta 


pa candela na april, cu un 
grado di mas di 50 porciento. 


“Nos a documenta e pa- 
tronchi di varios candela y 
e devastacion continuo di 
asientamentonan rond di e 
parti oeste di Sudan, gran- 
di y chikito,” segun Anouk 
Theunissen, 
director 
di 
proyecto di Sudan Witness. 
“Ora nos mira reportahenan 
di bringamento y atakenan 
aereo coincidiendo cu troshi 
di candelanan e ta indica cu 


nan ta usando candela in- 
discriminatoriamente como 
un arma di guera. E trend 
ta empeorando y ta sigui re- 
sulta den e desplasamento 
en massa di hende Sudanes,” 
Theunissen a bisa. 
E conflicto na Sudan a cum- 
insa ora tensionnan entre e 
ehercito Sudanes y RSF a 
plama den un bringamento 
intenso na Khartoum, e capi- 
tal di e pais, na april aña april. 
Bringamento a plama rapida- 
mente na otro parti di Sudan 


incluyendo Darfur, cual actu- 
almente ta mirando atakenan 
cruel. 
E analisis di Sudan Witness 
tambe a bisa cu den e guera 
Sudanes, candela a afecta al 
menos 51 asientamento pa 
hende desplasa mas cu un 
biaha. Investigadonan cu e 
proyecto a examina e pa- 
tronchi di candela den e pais 
por medio di usa red social, 
imagen di satelite y e data 
di monitoreo di candela di 
NASA. 

Alemania ta pone limite riba pagonan di beneficio den cash pa 
buscadonan di asilo 


(AP)—E 
parlamento 
Aleman a aproba un regla 
nobo luna pasa haciendo 
yamado pa buscadonan di 
asilo ricibi nan beneficio 
riba un carchi pa usa na 
tiendanan local pa paga 
pa servicio. Nan lo por 
solamente saca un suma 
limita di cash y no por 
transferi placa pafo di 
Alemania. Esaki ta diseña 
pa preveni migrantenan 
manda placa na famia 
y amigonan afo, of pa 
traficantenan. 


Gruponan 
di 
abogacion 
pa migrantenan a critica 
e 
regulacion 
nobo 
como 
discriminatorio— 
specialmente como cu e ta 
implementa den un pais 
cu ainda ta opera mas tanto 
cu cash compara cu otro 
paisnan Europeo y unda 
algun negoshi, specialmente 
restaurantnan, no ta ni acepta 
pago cu carchi. 


Nan ta bisa cu hende huyendo 
for di guera y persecucion no 
lo ser stroba di bin Alemania 
djis pasobra nan no por 
haya nan beneficio den cash 
solamente. Al contrario, nan 


ta bisa cu e carchinan di pago 
lo singularisa migrante y por 
aumenta nan chens pa ta 
exclui mas ainda. 


“Mester bisa claramente cu 
hende ta biniendo pa via di 
guera civil y persecucion— 
un carchi di pago no ta bay 
strobanan di haci esaki,” 
segun 
Wiebke 
Judith 
di 
Pro Asyl. “E meta akinan ta 
pa crea un instrumento di 
discriminacion y pa bully 
refugiadonan.” 


Alemania 
tin 
tempo 
ta 
purbando 
di 
reprimi 
migracion, y e ultimo medida 
aki ta bin algun siman prome 
cu e eleccion di Union 
Europeo dia 9 di juni. E partido 
ultra-derechista 
Alternative 
for German, of AfD, ta 
explotando 
exitosamente 
e 
actitudnan 
conservativo 
contra migrante. Ta anticipa 
cu AfD, ken ta tuma un 
posicion anti-migracion, lo 
haya ganashinan significante 
compara cu e 10.3 porciento 
cu e partido a gana durante 
e ultimo eleccion federal na 
2021. 


Actitud riba migracion a 


empeora na Alemania como 
cu un cantidad di buscadonan 
di asilo a yega e pais, ademas 
di 
refugiadonan 
for 
di 
Ucrania, y autoridadnan local 
no ta logra haya suficiente 
acomodacion. 


E cantidad di hende aplicando 
pa asilo na Alemania aña pasa 
a aumenta pa mas cu 350,000, 
cual ta un aumenta di un tiki 
mas cu 50 porciento compara 
cu e aña anterior. E cantidad 
mas halto di buscadonan di 


asilo a bin for di Siria, sigui 
pa Turconan y Afganonan. 


Na januari, legisladonan a 
aproba 
legislacion 
diseña 
pa facilita deportacion di 
buscadonan di asilo cu no a 
logra haya permiso. Canciyer 
Aleman 
Olaf 
Scholz 
a 
bisa 
repetidamente 
cu 
autoridadnan mester acelera 
deportacionnan. 


Alemania, manera varios otro 
paisnan Europeo, tambe a 


cuminsa clasificando algun 
pais, manera Moldova y 
Georgia, 
como 
“paisnan 
di 
origen 
safe”—kiermen 
cu buscadonan di asilo di e 
paisnan ey por ser rechasa y 
deporta mas lihe compara cu 
den pasado. 


E legislacion nobo ta duna 
autoridadnan local latitud 
espacio 
pa 
dicidi 
riba 
exempcionnan y con hopi 
cash buscadonan di asilo por 
saca. 


Polis na Indonesia ta redada laboratorio di droga na Bali 


(AP)—Polis Indones a re- 
dada loke nan a bisa taba- 
ta un laboratorio di droga 
scondi den un villa riba e 
isla resort di Bali, y a de- 
tene cuatro persona, se- 
gun autoridadnan a bisa 
ayera. 


Polis a redada e cas den e area 
di resort Canggu na comien- 
so di luna, segun Wahyu Wi- 
dada, hefe di e departamento 
di investigacion criminal di e 
polis nacional, descubriendo 
dos laboratorio di droga den 
kelder. 


El a bisa cu un di e laborato- 
rio tabata diseña pa produci 
e ingrediente pa ecstasy, y e 
otro tabata hogar di un campo 
hydroponico di marihuana. 
Polis a haya tip di e facilidad 
despues di un redada anterior 
riba un laboratorio na Jakarta 
cu conexion na un hefe di 
narcotraficacion mas busca 
na Indonesia. 


Polis a detene un homber 
Indones identifica pa su ini- 
cial como LM, dos homber 
Ucraniano identifica como 
IV y MV, y un homber Ruso 
identifica como KK, du- 
rante e redadanan. E cuatro 


homber por enfrenta ehecu- 
cion. Indonesia, e nacion cu 
un mayoria Musulman, tin 
leynan streng contra con- 
sumo di marihuana y otro 
droga, hasta pa tratamento 
medico. 


Mayoria di e mas di 150 
hende riba lista di ehecucion 
na Indonesia a ser condena 
di crimennan di droga, cu 
aproximadamente un tercer 


di nan originando di afo. E 
ultimo ehecucion di e pais a 
tuma luga na 2016, unda un 
Indones y tres stranhero a ser 
tira un ekipo policial arma. 


Widada a bisa cu polis a haya 
tip pa e laboratorionan “clan- 
destino” despues di interoga 
un supuesto traficante di dro- 
ga deteni durante redadanan 
na april den e capital, Jakarta, 
riba un laboratorio similar 


cu polis a bisa tabata propie- 
dad di e hefe narcotraficante 
Freddy Pratama. 


Widada a bisa cu un di e 
hombernan deteni e luna 
aki, LM, tabata e accountant 
di Pratama, y tabata envolvi 
den e operacion di un labo- 
ratorio na Jakarta prome cu 
el a muda bay Bali pa scapa 
detencion. El a ser deteni na 
un cas gehuurd cerca di Kuta, 


un sitio popular pa turista, cu 
seis kilogram di metanfetam- 
ina cristal. 


Widada a bisa cu IV y MV 
tabata deteni como inver- 
sor y fabricante di droga na e 
laboratorio na Bali, mientras 
cu a acusa KK di bende droga 
pa nan, agregando cu polis ta 
buscando pa dos traficante 
mas; dos homber Ucraniano 
identifica como RN y OK. 


Polis a confisca centenares di 
kilogram di kimiconan pre- 
cursor pa ecstasy y ekipahe pa 
crece marihuana, incluyendo 
luz ultravioleta y un sistema 
di awa automatico. Aña pasa, 
e corte constitucional di In- 
donesia a rechasa un evalu- 
acion hudicial di e ley nar- 
cotico di e pais cu por a habri 
caminda pa legalisa marihua- 
na pa uso medico. 


E United Nations Office on 
Drugs and Crime ta bisa cu 
Indonesia ta un centro prin- 
cipal di narcotraficacion a 
pesar di tin un di e leynan 
mas streng contra droga, par- 
cialmente pasobra sindica- 
tonan internacional di droga 
ta persigui su poblacion jong. 


